**Správa o stave implementácie európskych štrukturálnych a investičných fondov k 31.12.2015**

Obsah

[1 ÚVOD 4](#_Toc447185478)

[2 Koordinácia riadenia programov v rámci EŠIF 7](#_Toc447185479)

[2.1 Koordinácia riadenia - Centrálny koordinačný orgán 7](#_Toc447185480)

[2.1.1 Metodické usmerňovanie 7](#_Toc447185481)

[2.1.2 ITMS2014+ 9](#_Toc447185482)

[2.1.3 Monitorovanie a hodnotenie 11](#_Toc447185483)

[2.1.4 Informovanosť a publicita 13](#_Toc447185484)

[2.2 Koordinácia finančného riadenia – Certifikačný orgán 15](#_Toc447185485)

[2.2.1 Metodické usmerňovanie 15](#_Toc447185486)

[2.2.2 Stretnutia 16](#_Toc447185487)

[2.2.3 Školenia uskutočňované CO 16](#_Toc447185488)

[2.2.4 Stav ITMS2014+ v pôsobnosti DataCentra 17](#_Toc447185489)

[2.2.5 Stav ITMS2014+ v pôsobnosti CO 17](#_Toc447185490)

[2.2.6 Stav v oblasti ISUF – informácie týkajúce sa informačného systému v gescii CO 17](#_Toc447185491)

[2.3 Špecifické riadenie v rámci EŠIF 18](#_Toc447185492)

[3 Stav implementácie programov v rámci EŠIF 19](#_Toc447185493)

[3.1 Stav vyhlasovania výziev 19](#_Toc447185494)

[3.2 Stav schvaľovania a kontrahovania finančných prostriedkov 21](#_Toc447185495)

[3.3 Realizácia veľkých projektov, národných projektov a globálnych grantov 23](#_Toc447185496)

[3.4 Implementácia ostatných programov EÚS (subjekty implementujúce programy EÚS, ktorých RO je mimo SR) 24](#_Toc447185497)

[3.4.1 Programy cezhraničnej spolupráce 24](#_Toc447185498)

[3.4.2 Programy nadnárodnej spolupráce 24](#_Toc447185499)

[3.4.3 Programy medziregionálnej spolupráce 25](#_Toc447185500)

[3.5 Výhľadový plán 28](#_Toc447185501)

[3.6 Zmeny programov EŠIF 29](#_Toc447185502)

[3.7 Stav čerpania 30](#_Toc447185503)

[3.8 Certifikácia výdavkov a systémov riadenia a kontroly 31](#_Toc447185504)

[3.9 Nezrovnalosti a finančné opravy 31](#_Toc447185505)

[3.10 Audit 32](#_Toc447185506)

[3.10.1. Vládny audit 32](#_Toc447185507)

[3.10.2. Audity pripravenosti v oblasti Európskeho fondu regionálneho rozvoja a Kohézneho fondu 32](#_Toc447185508)

[3.10.3. Audity pripravenosti v oblasti Európskeho sociálneho fondu 33](#_Toc447185509)

[3.10.4. Audity pripravenosti v oblasti Európskeho námorného a rybárskeho fondu 33](#_Toc447185510)

[3.10.5 Prierezové audity 33](#_Toc447185511)

[3.11 Koordinácia opatrení zameraných na ochranu finančných záujmov EÚ v SR 35](#_Toc447185512)

[4 Plnenie výkonnostného rámca 36](#_Toc447185513)

[5 Plnenie akčných plánov ex ante kondicionalít 37](#_Toc447185514)

[6 Finančné plnenie tematických cieľov 39](#_Toc447185515)

[7 Finančné plnenie cieľov súvisiacich so zmenou klímy 39](#_Toc447185516)

[8 Implementácia finančných nástrojov 40](#_Toc447185517)

[9 Implementácia integrovaných prístupov 41](#_Toc447185518)

[9.1 Integrované územné investície 41](#_Toc447185519)

[9.2 Udržateľný mestský rozvoj 42](#_Toc447185520)

[9.3 Miestny rozvoj vedený komunitou 43](#_Toc447185521)

[10 Implementácia iniciatívy na podporu zamestnanosti mladých ľudí 44](#_Toc447185522)

[11 Koordinácia a zabezpečenie synergických účinkov medzi EŠIF a ostatnými nástrojmi podpory EÚ a SR 45](#_Toc447185523)

[12 Plnenie princípu partnerstva a horizontálnych princípov 46](#_Toc447185524)

[12.1 Plnenie princípu partnerstva 46](#_Toc447185525)

[12.2 Uplatňovanie horizontálnych princípov 47](#_Toc447185526)

[13 Informácia o stave administratívnych kapacít subjektov zapojených do riadenia, implementácie, kontroly a auditu EŠIF 49](#_Toc447185527)

[14 Záver 50](#_Toc447185528)

[15 Zoznam použitých skratiek 51](#_Toc447185529)

[16 Zoznam príloh 53](#_Toc447185530)

# 1 ÚVOD

Cieľom predkladaného dokumentu „Správa o stave implementácie európskych štrukturálnych a investičných fondov“ (ďalej len „Správa o EŠIF“) je poskytovanie informácií o stave a pokroku v implementácii európskych štrukturálnych a investičných fondov (ďalej len „EŠIF“) v Slovenskej republike v programovom období 2014 – 2020 k 31. 12. 2015.

Vypracovaním Správy o EŠIF plní Centrálny koordinačný orgán (ďalej len „CKO“) povinnosti v oblasti koordinácie monitorovania EŠIF v súlade s kapitolou 4.1.1.1 Systému riadenia EŠIF.

Dňa 20.06.2014 Európska komisia prijala Partnerskú dohodu SR na roky 2014 – 2020 (ďalej len „PD SR“) o využívaní európskych štrukturálnych a investičných fondov - t. j. Európskeho fondu regionálneho rozvoja, Európskeho sociálneho fondu, Kohézneho fondu, Európskeho poľnohospodárskeho fondu pre rozvoj vidieka a Európskeho námorného a rybárskeho fondu v programovom období 2014 – 2020. Partnerská dohoda definuje stratégiu a priority pre efektívne a účinné investície v objeme 15,55 mld. EUR. Predstavuje hlavný strategický dokument pripravený spolu s partnermi v súlade s prístupom viacúrovňového riadenia,   
v ktorom sa stanovuje stratégia, priority a podmienky SR na využívanie EŠIF efektívnym a účinným spôsobom s cieľom sledovať stratégiu Európskej únie (ďalej len „EÚ“) na zabezpečenie inteligentného, udržateľného a inkluzívneho rastu. Správa o EŠIF obsahuje údaje o stave realizovania programov v rámci cieľa Investovanie do rastu a zamestnanosti, Programu rozvoja vidieka SR 2014 - 2020 (ďalej len „PRV“), Operačného programu Rybné hospodárstvo 2014 - 2020 (ďalej len „OP RH") a programov v rámci cieľa Európskej územnej spolupráce spolufinancovaných z EŠIF. Obsah a štruktúra Správy o EŠIF zohľadňuje jednotlivé parametre PD SR.

V správe o EŠIF sú uvedené informácie týkajúce sa koordinácie riadenia programov zo strany CKO a koordinácie finančného riadenia zo strany certifikačného orgánu (ďalej len „CO“). Správa informuje o stave implementácie jednotlivých programov, ktorá sa začala zverejnením prvých výziev/vyzvaní na predkladanie žiadostí o nenávratný finančný príspevok (ďalej len „ŽoNFP“) v prvom polroku 2015. K 31.12.2015 bolo celkom v rámci programov PD SR cieľa Investovanie do rastu a zamestnanosti vyhlásených 59 výziev/vyzvaní na predkladanie ŽoNFP, z toho platných bolo 55 výziev/vyzvaní s vyčlenenou indikatívnou výškou fin. prostriedkov z EÚ zdrojov v objeme 2,26 mld. EUR. Kontrahovanie finančných prostriedkov k 31.12.2015 bolo vo výške 0,66 mld. EUR, čo predstavuje 4,23% z alokácie EŠIF   
na programové obdobie 2014 – 2020 (zdroje EÚ).

Súčasťou správy o EŠIF sú aj informácie o výkone auditov pripravenosti zameraných   
na overovanie splnenia kritérií určenia orgánov zapojených do implementácie EŠIF   
(tzv. dezignačných kritérií). Správa o EŠIF zohľadňuje aj nové princípy uplatňované v programovom období 2014 – 2020 ako je integrovaný prístup k stratégii územného rozvoja, plnenie ex ante kondicionalít, tematických cieľov ako aj princípu partnerstva a horizontálnych princípov.

Nasledujúci obrázok popisuje rozdelenie programov a fondov EÚ, prostredníctvom ktorých sa plní PD SR, a taktiež zoznam subjektov zapojených do riadenia a kontroly EŠIF na strategickej a programovej úrovni.

Operačný program

Rybné hospodárstvo

2014 - 20200,016 mld. EUR z ENRFfin. z EPFRV

Program rozvoja vidieka

SR 2014 - 20201,545 mld. EUR z EPFRV

# 2 Koordinácia riadenia programov v rámci EŠIF

## 2.1 Koordinácia riadenia - Centrálny koordinačný orgán

### 2.1.1 Metodické usmerňovanie

**Prehľad činností v oblasti koordinácie riadenia EŠIF**

Úlohy CKO pre programy v rámci EŠIF plní sekcia centrálny koordinačný orgán Úradu vlády SR (ďalej len „ÚV SR“). CKO v oblasti koordinácie riadenia EŠIF spolupracoval najmä na príprave zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov. CKO spolupracoval tiež na príprave niektorých ustanovení zákona č. 357/2015 Z. z. o finančnej kontrole a audite a o zmene a doplnení niektorých zákonov. CKO koordinuje riadenie EŠIF najmä prostredníctvom Systému riadenia EŠIF a metodických pokynov CKO. Okrem toho môže CKO vydávať metodické výklady CKO.

CKO zriadil Radu CKO – poradný orgán vedúceho Úradu vlády Slovenskej republiky, ktorý je zriadený za účelom prerokúvania vybraných otázok a prijímania stanovísk k vybraným kľúčovým problémom v rámci schvaľovacieho procesu žiadostí o nenávratný finančný príspevok.

Z dôvodu efektívnejšej komunikácie a riešenia vybraných odborných oblastí medzi subjektmi zapojenými do implementácie EŠIF zriadil CKO rôzne pracovné skupiny. Jednou z nich je pracovná skupina k cenovým mapám, ktoré majú slúžiť riadiacim orgánom (ďalej len „RO“) k stanoveniu cenovej úrovne oprávnených výdavkov, resp. ako podklad k zjednodušenému vykazovaniu výdavkov. Ďalšie pracovné skupiny boli zriadené v oblasti monitorovania, hodnotenia a informovania a komunikácie. V rámci mechanizmu koordinácie medzi EŠIF a ostatnými nástrojmi podpory bola zriadená aj pracovná komisia pre koordináciu a zabezpečenie synergických účinkov medzi EŠIF a ostatnými nástrojmi podpory EÚ a SR. Pre účely koordinácie bol v Systéme riadenia EŠIF s účinnosťou od 30. 11. 2015 zriadený koordinačný výbor pre spoluprácu pri kontrole verejného obstarávania, ktorý je v gescii Úradu pre verejné obstarávanie. Tento výbor predstavuje odborné fórum pozostávajúce zo zástupcov Úradu pre verejné obstarávanie, CKO, certifikačného orgánu, orgánu auditu a riadiaceho orgánu, ktorí zabezpečujú spoločný postup v rámci aplikácie pravidiel verejného obstarávania (spolupráca pri vydávaní metodických výkladov, pokynov a usmernení pre potreby implementácie fondov EÚ).

**Prehľad a stručná špecifikácia činností, vykonaných v rámci metodického usmerňovania RO programov a gestorov horizontálnych princípov**

S účinnosťou od 20.11.2014 schválila vláda Slovenskej republiky Systém riadenia EŠIF, ktorého účelom je definovať štandardné základné procesy a postupy, ktoré zabezpečia harmonizované uplatňovanie pravidiel pri poskytovaní príspevkov v programovom období 2014 – 2020 na úrovni všetkých subjektov zapojených do poskytovania príspevkov v podmienkach SR. Systém riadenia EŠIF rovnako vymedzuje subjekty zapojené do implementácie v programovom období 2014 – 2020 a stanovuje základný rámec ich povinností. Štandardné základné procesy, postupy a povinnosti pre jednotlivé subjekty upravené v Systéme riadenia EŠIF majú zároveň zabezpečiť úplné a správne uplatňovanie pravidiel stanovených v legislatíve EÚ a SR. Ďalšie aktualizácie Systému riadenia EŠIF schvaľuje vedúci ÚV SR.

Systém riadenia EŠIF, verzia 2 nadobudol účinnosť 30.11.2015. Aktualizácia reagovala najmä na odporúčania vládneho auditu, ktorý overoval kritériá určenia CKO a na potreby implementačnej praxe. Systém riadenia EŠIF dopĺňa 33 vydaných vzorov formulárov, výstupov a vstupov v rámci jednotlivých procesov implementácie. CKO koncom roka 2015 začal pripravovať verziu č. 3 Systému riadenia EŠIF.

V rokoch 2014 – 2015 CKO vydal 24 metodických pokynov, upravujúcich jednu alebo viacero vecne príbuzných oblastí implementácie EŠIF. V prípade potreby sú tieto metodické pokyny priebežne aktualizované. Metodické pokyny môžu mať záväzný alebo odporúčací charakter. Na základe oprávnených a riadne odôvodnených žiadostí RO udeľoval CKO výnimky zo Systému riadenia EŠIF, napríklad v oblasti vyhlasovania výziev a nepriamych výdavkov.

Aktuálny Systém riadenia EŠIF, metodické pokyny CKO ako aj vzory CKO, sú sprístupnené na webovom sídle www.partnerskadohoda.gov.sk v záložke „CKO “.

CKO zriadil za účelom plynulej komunikácie s riadiacimi orgánmi e-mailovú adresu [metodika.cko@vlada.gov.sk](mailto:metodika.cko@vlada.gov.sk), na ktorú sú zasielané otázky, žiadosti o stanoviská a vysvetlenia k legislatíve EÚ a SR, zákonu o príspevku z EŠIF, Systému riadenia EŠIF, metodickým výkladom a ďalším implementačným dokumentom. CKO priebežne odpovedá riadiacim orgánom na prijaté e-maily. Priebežne sú podľa potreby uskutočňované pracovné a konzultačné stretnutia CKO s riadiacimi orgánmi k jednotlivým oblastiam implementácie EŠIF (napr. k technickej pomoci, nepriamym výdavkom, miestnemu rozvoju vedenému komunitou, monitorovaniu a pod.).

**Informácia o aktivitách súvisiacich s koordináciou a metodickým usmerňovaním CKO Európskou komisiou**

CKO aktívne komunikuje v prípade potreby s Európskou komisiou (ďalej len „EK“), predovšetkým formou e-mailovej komunikácie, v sledovanom období to bolo napr. k problematike týkajúcej sa nastavenia výpočtu pomerného financovania technickej pomoci.

Aktívna komunikácia s EK prebieha aj v súvislosti s plnením akčného plánu všeobecnej ex ante kondicionality (ďalej len „EAK“) č. 4 – Verejné obstarávanie, ktorej gestorom je CKO spolu s ÚVO. Komunikácia prebieha formou videokonferencií, ale i formou osobných konzultácií s predstaviteľmi DG Grow a DG Regio. Gestori EAK tak na pravidelnej báze podrobne informujú EK o stave plnenia a konzultujú všetky akcie smerujúce k úspešnému plneniu.

V rámci posilnenia akčného plánu EAK sa CKO podieľa na projekte s OECD a EK, ktorý je hradený z technickej pomoci DG Regio. Projekt OECD poskytne odborné poradenské služby v oblasti národnej stratégie elektronizácie verejného obstarávania, nastavenia vzdelávacej platformy a evaluácie dopadov vybraných inštitútov Systému riadenia EŠIF v programovom období 2014 – 2020.

Začiatkom októbra 2015 CKO v spolupráci s EK pripravil expertnú misiu v oblasti **verejného obstarávania prostredníctvom projektu TAIEX-Regio Peer2Peer**. Expertná misia počas dvoch dní zahŕňala sériu prednášok na vybrané témy z oblasti verejného obstarávania, pričom prednášajúci predstavovali najvyššiu znalostnú platformu z členských štátov ako napríklad Portugalsko a Poľsko. Zvolené tematické okruhy cielene prechádzali jednotlivými úlohami akčného plánu plnenia všeobecnej EAK „Verejné obstarávanie“, čím sa výrazne pomohlo skvalitniť a posilniť jeho plnenie.

Podujatie sa stretlo so značným záujmom inštitúcií zapojených do výkonu administratívnej kontroly verejného obstarávania ako i Úradu pre verejné obstarávanie, Orgánu auditu a Certifikačného orgánu. Slovenská republika bola jedným z prvých členských štátov, ktoré využili možnosti informačnej výmeny z ponuky EK. V súčasnosti CKO pracuje na určení ďalších tematických celkov za účelom opätovnej aplikácie nástroja TAIEX.

### 2.1.2 ITMS2014+

Slovenská republika pre programové obdobie 2014 – 2020 pre implementáciu EŠIF v súlade s čl. 122, ods. 3 a čl. 125, ods. 2, písm. d) všeobecného nariadenia používa informačný systém s označením ITMS2014+ (ďalej len „ITMS2014+“). ITMS2014+ plní úlohy centrálneho informačného systému slúžiaceho na evidenciu, následné spracovávanie, export, výmenu dát, údajov a dokumentov medzi žiadateľom/prijímateľom, poskytovateľom pomoci a ďalšími orgánmi zapojenými do implementácie EŠIF okrem Programu rozvoja vidieka.

Dôležitým míľnikom v implementácii bolo uvedenie systému ITMS2014+ do produktívnej prevádzky, čo umožnilo jednotlivým riadiacim orgánom zverejniť výzvy na predkladanie žiadostí o nenávratný finančný príspevok, zakontrahovať prvé projekty a uhradiť žiadosti o platbu prijímateľom. A tak v súčasnosti ITMS2014+ predstavuje moderný, ľahko rozvíjateľný, ľahko prevádzkovateľný informačný systém plniaci funkciu základného nástroja implementácie EŠIF v SR. Súčasťou ITMS2014+ sú tiež rozšírené funkcionality na zber a vyhodnocovanie dát o programovaní, projektovom a finančnom riadení na všetkých úrovniach, ďalej rozšírené funkcionality na zaznamenávanie jednotlivých typov kontrol a bude poskytovať nové funkcionality na komplexné monitorovanie a hodnotenie implementácie EŠIF v SR.

ITMS2014+ je tvorený verejnou a neverejnou časťou. Obe časti pracujú nad jednou spoločnou databázou. **Verejná časť ITMS2014+** je prístupná verejnosti, žiadateľom a prijímateľom nenávratných finančných príspevkov prostredníctvom internetu na adrese systému [www.itms2014.sk](http://www.itms2014.sk). Slúži najmä na poskytovanie informácií o implementácii EŠIF v SR a v rámci autentifikovanej zóny umožňuje predkladanie formulárov a dokumentov subjektu na ďalšie spracovanie. Prostredníctvom verejnej časti ITMS2014+ sú širokej verejnosti dostupné aj informácie o plánovaných a vyhlásených výzvach, podaných žiadostiach o nenávratný finančný príspevok a zakontrahovaných projektoch, čím CKO podstatným spôsobom zvýšil mieru informovanosti a transparentnosti o EŠIF. **Neverejná časť ITMS2014+** je prístupná subjektom verejnej správy zapojeným do implementácie EŠIF v SR a je prístupná výlučne prostredníctvom zabezpečenej privátnej sieťovej infraštruktúry. Neverejná časť ITMS2014+ slúži najmä na spracovanie predložených formulárov, dokumentov, výmenu informácií medzi zapojenými subjektmi a celkovú podporu procesu riadenia a kontroly EŠIF.

ITMS2014+ reflektuje na jednotlivé princípy e-kohézie nad rozsah povinností uvedených v jednotlivých nariadeniach EK upravujúcich požiadavky na informačné systémy pre správu a riadenie EŠIF. Princípy e-kohézie sú uplatňované už vo fáze žiadania o poskytnutie finančných prostriedkov z EŠIF. Jednotlivé princípy e-kohézie sú v ITMS2014+ implementované nasledovne:

- **only once encoding** – princíp „zadanie informácie jedenkrát“ je implementovaný priebežne v rámci celého rozvoja a úprav ITMS2014+ - napr. údaje o subjektoch, osobách, dokumenty preukazujúce isté skutočnosti vo vzťahu k žiadateľovi ( napr. výpis z obchodného registra) sú do systému zo strany žiadateľa/prijímateľa zadávané iba raz a následne sú aplikované aj v iných relevantných častiach, evidenciách ITMS2014+.

- **e-Submission** – princíp „elektronických inteligentných štruktúrovaných formulárov“ je implementovaný priebežne v rámci rozvoja a úprav ITMS2014+. Pre žiadateľov/prijímateľov sú na verejnej časti ITMS2014+ k dispozícii formuláre pre vypracovanie žiadosti o NFP, žiadosti o platbu, monitorovacej správy a pod., pričom každý z formulárov predstavuje inteligentný webový formulár, ktorý v sebe nesie prvky automatických logických kontrol a validácií, zamedzujúcich potrebu opakovaného zadávania údajov.

- **e-Signature** – princíp „elektronického podpisu“. Stratégia implementácie elektronického podpisu do procesov EŠIF spočíva vo využití infraštruktúry pre elektronický podpis budovanej z OPIS-u a to v rámci Ústredného portálu verejnej správy(ďalej aj „ÚPVS“) ako centrálneho bodu komunikácie verejnosti s verejnou správou v SR v elektronickej podobe a elektronickými prostriedkami v rámci všetkých oblastí a agend štátu. V roku 2016 sa plánuje hlbšia integrácia ITMS2014+ na jednotlivé služby ÚPVS s dôrazom na zjednodušenie a zautomatizovanie procesu predkladania dokumentov a informácií z/do ITMS2014+ prostredníctvom ÚPVS..

- **e-Storage** – princíp „elektronického úložiska“ je implementovaný priebežne v rámci celého rozvoja a úprav ITMS2014+. Sú vybudované komponenty a vytvorený priestor na ukladanie dát v štruktúrovanej podobe a na ukladanie dát, dokumentov rôznych typov a formátov. Tieto komponenty sú priebežne modifikované na základe biznis požiadaviek a požiadaviek vyplývajúcich z implementácie ostatných tu uvedených princípov e-kohézie ako je napr. only once encoding, interoperability a pod.

- **Interoperability** – princíp „prepojiteľnosti, otvorenosti a spolupráce“ je implementovaný priebežne v rámci celého rozvoja a úprav ITMS2014+. Je zadefinovaný integračný zámer, ktorého cieľom je do maximálnej možnej miery umožniť výmenu dát a údajov, ktorými disponuje verejná správa vo svojich IS a registroch bez pričinenia žiadateľov/prijímateľov čím sa má prispieť k zníženiu potreby zadávania týchto údajov zo strany používateľov ITMS2014+. Architektúra a technológie ITMS2014+ umožňujú jeho jednoduchú integráciu/prepojenie s inými IS. V tejto oblasti je ITMS2014+ limitovaný iba dostupnosťou služieb u iných IS. Dostupnosť služieb, najmä projektov financovaných z OPIS sa očakáva v roku 2016.

- **e-Audit** – princíp „zaznamenávania aktivít používateľov a uchovávania týchto záznamov“ – princíp je implementovaný priebežne v rámci celého rozvoja a úprav ITMS2014+. Každá jedna aktivita používateľa je zaznamenaná a uložená. Tieto záznamy sú ukladané do samostatnej databázy, aby sa minimalizovalo riziko straty údajov. Detail záznamu je na takej úrovni, aby sa na základe týchto záznamov dala spraviť rekonštrukcia hlavnej databázy, v ktorej sa nachádzajú štruktúrované dáta z elektronických formulárov.

### 2.1.3 Monitorovanie a hodnotenie

Aktivity CKO v oblasti monitorovania a hodnotenia v sledovanom období boli zamerané najmä na vytvorenie systému monitorovania a hodnotenia EŠIF na programové obdobie   
2014 – 2020, ktorý sa pretransformoval do nasledovných metodických pokynov CKO:

* MP CKO č. 1 k vykonaniu ex ante hodnotení pre programové obdobie 2014 – 2020;
* MP CKO č. 9 k vypracovaniu výhľadového plánu implementácie operačného programu;
* MP CKO č. 10 k obsahu informácie o realizovaní operačného programu;
* MP CKO č. 20 k vypracovaniu plánu hodnotení operačných programov na programové obdobie 2014 – 2020;
* MP CKO č. 21 Informácia o stave administratívnych kapacít subjektov zapojených do implementácie, riadenia a kontroly európskych štrukturálnych a investičných fondov;
* MP CKO č.22 k tvorbe organizačnej štruktúry a štandardizovaných pozícií RO/SO zapojených do implementácie EŠIF v programovom období 2014 – 2020.
* MP CKO č. 23 k obsahu výročnej a záverečnej správy o vykonávaní programu v programovom období 2014-2020.

**Monitorovanie**

Za účelom adresnejšej a efektívnejšej komunikácie a koordinácii orgánov zapojených do implementácie EŠIF v oblasti monitorovania bola zriadená Pracovná skupina pre monitorovanie EŠIF, ktorej prvé stretnutie sa konalo 29.09.2015. Členmi pracovnej skupiny sú zástupcovia RO, SO jednotlivých programov orgánov zodpovedných za programy Európskej územnej spolupráce (ďalej len „EÚS“), kde RO nie je na území SR, gestori HP a pracovníci oddelenia monitorovania zahraničnej finančnej pomoci CKO. Na prvom stretnutí bola prítomným predstavená stručná štruktúra monitorovania a požadované výstupy v zmysle Systému riadenia EŠIF. Členovia pracovnej skupiny sú zároveň v kontakte aj priebežne prostredníctvom e-mailovej a telefonickej komunikácie   
v nadväznosti na aktuálne úlohy v oblasti nastavenia či tvorby výstupov monitorovania EŠIF.

V zmysle princípu partnerstva ustanoveného v čl. 5 nariadenia Európskeho parlamentu a Rady (EÚ) č. 1303/2013 zo 17. decembra 2013 a v nadväznosti na činnosť Rady vlády pre PD SR a pracovnej skupiny Partnerstvo pre politiku súdržnosti zriadil CKO Národný monitorovací výbor pre európske štrukturálne a investičné fondy (ďalej len „NMV“). Prvé rokovanie NMV sa konalo 03.12.2015. Na tomto rokovaní boli schválené nasledujúce dokumenty: Štatút Národného monitorovacieho výboru pre európske štrukturálne a investičné fondy na programové obdobie 2014 – 2020, Rokovací poriadok Národného monitorovacieho výboru pre európske štrukturálne a investičné fondy na programové obdobie 2014 – 2020 a Plán hodnotení Národného monitorovacieho výboru pre európske štrukturálne a investičné fondy na programové obdobie 2014 – 2020. Schválené dokumenty a zápisnica z NMV sú sprístupnené na webovom sídle [www.partnerskadohoda.gov.sk](http://www.partnerskadohoda.gov.sk) v záložke „CKO - Monitorovanie EŠIF“.

CKO ďalej plní aj úlohu národného koordinátora pre plnenie všeobecných a tematických EAK. Ide o predbežné podmienky, ktorých splnením EK podmienila prijatie PD SR a  jednotlivých programov. EAK predstavujú preddefinované nevyhnutné kritérium, ktoré je potrebné splniť najneskôr v termíne do 31.12.2016. Pre jednoduchšie a prehľadnejšie monitorovanie plnenia EAK a ich akčných plánov CKO využíva IT nástroj JIRA, ktorý bol spustený do ostrej prevádzky 28.10.2015[[1]](#footnote-1). CKO zároveň vydal usmernenie pre jednotlivé RO (marec 2015), kde definoval jednotné pravidlá a postupy pre vykazovanie pokroku v plnení a stavu plnenia EAK a usmernenie (február 2016) k postupu pri zasielaní Informácie o splnení aktivít/kritérií/EAK prostredníctvom SFC2014 Európskej komisii.

V súvislosti s nastavovaním jednotných pravidiel a postupov CKO vypracováva súbor výhľadových plánov implementácie programov a odpočet výhľadových plánov. Plánovanie a monitorovanie stavu realizácie programov poskytuje prehľad o priebežnom plnení strednodobých a dlhodobých cieľov programov a umožňuje v dostatočnom časovom predstihu identifikovať prípadné nedostatočné tempo čerpania alebo plnenia cieľov programov, analyzovať príčiny problémov v implementácii programov a prijať relevantné opatrenia za účelom minimalizovania rizika nesplnenia cieľov programu. Riadiace orgány v súlade s Metodickým pokynom (ďalej len „MP“) CKO č. 9 vypracovali výhľadové plány jednotlivých programov[[2]](#footnote-2).

CKO realizuje komplexný zber údajov o stave administratívnych kapacít (ďalej len „AK“) subjektov zapojených do implementácie, riadenia a kontroly EŠIF. Vypracúva tzv. Informáciu o stave AK, ktorá obsahuje prehľad o počtoch AK, fluktuácii a príčinách fluktuácie AK,   
o stave zabezpečenia financovania platov AK a o identifikácii rizík súvisiacich s alokovanými prostriedkami na platy AK v programovom období 2014 – 2020[[3]](#footnote-3).

V gescii CKO je aj správa číselníka merateľných ukazovateľov (ďalej len „ČMU“), v zmysle MP CKO č. 17, čo zahŕňa aj jeho aktualizácie najmä z podnetu RO. V uvedenej veci bola v rámci CKO zriadená interná pracovná skupina pre ČMU, zložená zo zástupcov jednotlivých odborov sekcie, ktorá posudzuje jednotlivé žiadosti o zmenu, resp. doplnenie nových ukazovateľov. V sledovanom období (t.j. k 31.12.2015) boli zrealizované štyri aktualizácie ČMU, pričom posledná bola zverejnená 20.11.2015. CKO zároveň v súčasnosti pracuje na celkovej revízii ČMU s cieľom zabezpečiť kvalitné údaje pre potreby monitorovania a hodnotenia plnenia cieľov programov EŠIF.

Na evidenciu a sprehľadnenie konaní monitorovacích výborov programov/NMV pre EŠIF a iných koordinačných stretnutí medzi RO, CKO a EK slúži tzv. Kalendár podujatí vo forme online aplikácie na webovom sídle www.kalendarpodujati.vlada.gov.sk. Jednotlivé subjekty implementujúce programy EŠIF na národnej úrovni sú povinné využívať uvedený kalendár na základe Systému riadenia EŠIF. Systém bol spúšťaný postupne v druhej polovici roku 2015 pre riadiace orgány, CKO a v decembri 2015 boli zabezpečené a zaslané prístupy aj EK..šte nfo ak by si chcela zakomponovať....systému aj Eur

**Hodnotenie**

Koordinačná činnosť CKO v oblasti hodnotenia spočívala v organizovaní pravidelných zasadnutí Pracovnej skupiny pre hodnotenie. V roku 2014 a 2015 sa uskutočnilo 6 zasadnutí Pracovnej skupiny pre hodnotenie. Členmi Pracovnej skupiny pre hodnotenie sú manažéri hodnotenia jednotlivých RO, sprostredkovateľských orgánov (ďalej len „SO“) a gestorov horizontálnych princípov (ďalej len „HP“) a pracovníci oddelenia hodnotenia zahraničnej finančnej pomoci CKO. Témami týchto stretnutí boli predovšetkým diskusie a možnosti riešení problémových bodov v oblasti hodnotenia ako je nový systém hodnotenia, tvorba merateľných ukazovateľov pre programové obdobie 2014 – 2020, tvorba plánu hodnotení na programové obdobie 2014 – 2020, a pod. Členovia pracovnej skupiny boli informovaní o pracovných stretnutiach DG Regio a DG Employment, a zároveň sa podieľali svojimi pripomienkami na tvorbe pracovných dokumentov vydávaných EK.

CKO vypracoval pre programové obdobie 2014 – 2020 „***Plán hodnotení európskych štrukturálnych a investičných fondov na programové obdobie 2014 – 2020***“ (ďalej len „Plán hodnotení EŠIF“). Návrh Plánu hodnotení EŠIF bol predložený na posúdenie zástupcom EK, RO a členom NMV. Po zapracovaní relevantných pripomienok zo strany pripomienkujúcich subjektov bol Plán hodnotení EŠIF schválený uznesením NMV č. NMV/EŠIF/2015/1   
dňa 03.12.2015. Plán hodnotení EŠIF obsahuje 21 hodnotení, z toho 14 externých, 2 interné a 5 kombinovaných t.j. interno-externých hodnotení. Plán hodnotení EŠIF bol zverejnený na webovom sídle www.partnerskadohoda.gov.sk v záložke „CKO – Hodnotenie EŠIF“.

Po schválení Plánu hodnotení EŠIF začala príprava zadávacích podmienok pre vykonanie nasledovných externých hodnotení:

* Hodnotenie komunikačných a informačných aktivít v programovom období 2014 – 2020 (prvá fáza);
* Hodnotenie vhodnosti nastavenia administratívnych kapacít;
* Metodológia hodnotenia synergických efektov intervencií EŠIF.

Súčasne s prípravou zadávacích podmienok pre realizáciu externých hodnotení začala realizácia interného hodnotenia pod názvom „Kvalitatívna analýza odporúčaní z vykonaných hodnotení NSRR/OP/HP v programovom období 2007 – 2013 a vykonaného metahodnotenia“. Výstupy a výsledky z realizácie vyššie uvedených hodnotení sú očakávané v priebehu roka 2016.

CKO sa zapojil do súťaže o najlepšie hodnotenie kohéznej politiky s názvom „Hodnotenie „*Pilotný projekt – príspevok k EU2020 – výskum vývoj*“. Súťaž bola vyhlásená 08.12.2015 DG Employment a DG Regio. Výsledky budú oznámené v apríli 2016 a víťazi budú svoje hodnotenia prezentovať na Konferencii o hodnotení kohéznej politiky, ktorá sa bude konať v júni 2016 v Sofii.

Informácie o činnosti a aktivitách v oblasti hodnotenia boli v priebehu rokov 2014 a 2015 pravidelne zverejňované na webovom sídle NSRR http://www.nsrr.sk/sk/hodnotenie/programove-obdobie-2007---2013/ a webovom sídle pre programové obdobie 2014 – 2020 www.partnerskadohoda.sk/hodnotenie-esif/.

### 2.1.4 Informovanosť a publicita

V súlade s článkom 115 nariadenia EP a Rady (ES) č. 1303/2013 má členský štát zabezpečovať poskytovanie informácií o projektoch a programoch spolufinancovaných z fondov Európskej únie a ich publicitu. Na Slovensku je rámcová komunikačná politika rozpracúvaná a upresňovaná v jednotlivých ročných operatívnych plánoch realizácie komunikačných a propagačných aktivít v programovom období 2014 – 2020. Ročný operatívny plán 2015 obsahoval detailné informácie o plánovaných informačných a propagačných aktivitách vrátane vyčíslenia príslušných monitorovacích indikátorov a rozpočtov. Okrem komunikačných aktivít zabezpečoval ÚV SR aj školenia a ďalšie vzdelávanie najmä pre projektových manažérov z operačných programov.

ÚV SR prostredníctvom odboru informovanosti a publicity (ďalej len „OIP“) pripravil MP CKO č. 16 pre informovanie a komunikáciu a podklady pre Hodnotenie komunikačných a informačných aktivít v programovom období 2014 – 2020.

Pracovná skupina pre publicitu a informovanosť sa na prvom zasadnutí v roku 2015 pretransformovala na Pracovnú skupinu pre informovanie a komunikáciu. Zmena názvu a štatútu umožnila, aby sa jej členmi stali aj zástupcovia nových riadiacich a sprostredkovateľských orgánov, gestorov horizontálnych princípov. V rámci pracovnej skupiny sa uskutočnili dve stretnutia – v júli a decembri 2015.

OIP zorganizoval viacero aktivít, ktorých cieľom bolo priblížiť EŠIF verejnosti. V piatok   
27.03.2015 sa v Bratislave v hoteli Bôrik uskutočnila Otváracia konferencia EŠIF   
2014 – 2020 za účasti komisárky Coriny Crețu, predsedu vlády SR Roberta Fica a podpredsedu vlády SR pre investície Ľubomíra Vážneho. Témou bola predovšetkým Partnerská dohoda SR na roky 2014 – 2020 a súčasne sa predstavili Európskou komisiou schválené programy: Výskum a inovácie, Integrovaný regionálny OP, Integrovaná infraštruktúra, Ľudské zdroje, Kvalita životného prostredia, Efektívna verejná správa, Program rozvoja vidieka a Technická pomoc.

Dňa 07.05.2015 pripravilo OIP v spolupráci so Zastúpením Európskej Komisie v SR podujatie pod názvom Deň Európy. Počas interaktívnych tvorivých dielní, na ktorých deti aj dospelí riešili rozličné úlohy súvisiace s informáciami o európskych štrukturálnych fondoch a vytvárali spoločné dielo, zaznelo aj množstvo informácií a prezentácií o konkrétnych projektoch podporených z prostriedkov Európskej únie, ako aj o nových možnostiach v nasledujúcom období. Na podporu tejto aktivity OIP pripravil aj mediálnu informačnú a reklamnú kampaň Deň Európy.

Jedným z cieľov podujatia Roadshow 2015, ktoré zorganizoval ÚV SR, bolo najmä informovanie o novom programovom období a poskytnutie relevantných informácií čo najširšiemu okruhu potenciálnych prijímateľov najmä v regiónoch Slovenska. Súčasťou Roadshow 2015 boli aj konferencie zamerané na prezentáciu nového programového obdobia 2014 – 2020, na ktorých zástupcovia rezortov informovali niekoľko stoviek potenciálnych prijímateľov fondov EÚ o nových programoch a možnostiach novo zameraných výziev na predkladanie projektov. Regionálne konferencie  v rámci Roadshow 2015 sa uskutočnili od novembra do decembra v mestách: Trnava, Trenčín, Banská Bystrica, Žilina, Prešov a Košice.

V rámci edičnej činnosti pri zabezpečovaní komplexnej informovanosti širokej verejnosti o pomoci EÚ bola vydaná publikácia „*Európske prostriedky sú k dispozícii. Kde všade nám EÚ môže pomôcť!*“ v počte 2000 kusov, publikácia „*Systém riadenia Európskych štrukturálnych a investičných fondov. Programové obdobie 2014* – *2020*“ - v počte 2500 kusov a zborník powerpointových prezentácií z organizovaných školení - v počte 101 kusov.

OIP zorganizoval v roku 2015 celkom 103 informačných a vzdelávacích aktivít zameraných na styk s cieľovými skupinami s celkovým počtom 2 863 účastníkov. OIP vydal zborník powerpointových prezentácií z organizovaných školení pre zástupcov CKO, RO, SO, certifikačného orgánu (ďalej len „CO“), orgánu auditu (ďalej len „OA“) a gestorov HP v počte 103 druhov.

V roku 2015 bol zriadený informačný portál (súčasne aj webové sídlo CKO) http://www.partnerskadohoda.gov.sk/ venujúci sa problematike implementácie EŠIF na Slovensku na programové obdobie 2014 – 2020. Významným prvkom je prepojenie s portálom ITMS2014+, ktoré umožní potenciálnym prijímateľom preštudovať si výzvu okamžite po jej zverejnení. Súčasťou portálu je aj webové sídlo CKO zamerané na metodicko-informačnú podporu RO a SO, ako aj prijímateľov. OIP zabezpečoval aj komunikáciu Centrálneho koordinačného orgánu na sociálnych sieťach a to cez facebookový profil CKO.

Informačné centrum poskytlo v roku 2015 celkom 153 informácií prostredníctvom e-mailu (119), telefonických otázok (7) a osobných konzultácií (27). Otázky sa týkali predovšetkým možností čerpania fondov na ich podnikateľský zámer a odborná verejnosť sa zaujímala o výklady niektorých metodických usmernení. V rámci informačného centra sú širokej verejnosti k dispozícii rôzne tlačené informačné a propagačné materiály CKO, RO/SO, ako aj iných relevantných inštitúcií, napr. Zastúpenia EK v SR a pod.

## 2.2 Koordinácia finančného riadenia – Certifikačný orgán

### 2.2.1 Metodické usmerňovanie

Úlohy certifikačného orgánu pre programy v rámci EŠIF plní v podmienkach SR sekcia európskych fondov Ministerstva financií SR (ďalej len „MF SR“) s výnimkou Programu rozvoja vidieka (ďalej len „PRV“). S cieľom zabezpečiť efektívny systém finančného riadenia EŠIF v rokoch 2014 – 2020 v súlade s platnou legislatívou SR a EÚ pracoval CO v sledovanom období na príprave strategických materiálov, ktoré tvoria základný predpoklad na poskytovanie finančných prostriedkov EÚ pre spoločné programy, ktoré sú realizované v rámci európskych štrukturálnych a investičných fondov v rokoch 2014 – 2020.   
V sledovanom období CO vydal, aktualizoval, resp. udelil výnimky pre tieto strategické materiály:

* Systém finančného riadenia štrukturálnych fondov, Kohézneho fondu, Európskeho námorného a rybárskeho fondu na programové obdobie 2014 – 2020, verzia 1.0. Materiál schválený uznesením vlády SR č. 558/2014 zo dňa 05.11.2014;
* výnimka zo Systému finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020, verzia 1.0 (výnimka sa vzťahuje na úpravu relevantných formulárov). Cieľom výnimky bolo umožniť prijímateľom do času implementácie špecifickej funkcionality, spustenia verejnej časti v ITMS2014+ predkladať ŽoP (finančné nástroje) manuálne;
* Systém finančného riadenia štrukturálnych fondov, Kohézneho fondu, Európskeho námorného a rybárskeho fondu na programové obdobie 2014 – 2020, verzia 1.1. Materiál nadobudol účinnosť dňa 15.11.2015. Materiál bol aktualizovaný v nadväznosti na audit pripravenosti s cieľom zohľadniť odporúčania a prijať opatrenia na nápravu zistených nedostatkov;
* Systém riadenia a implementácie Programu spolupráce INTERACT III na programové obdobie 2014 – 2020, verzia 1.0. Materiál schválený uznesením vlády SR č. 4/2016 zo dňa 13.01.2016.

V súvislosti s metodickým usmerňovaním subjektov zapojených do finančného riadenia v programovom období 2014 – 2020 CO v sledovanom období vydal, resp. aktualizoval celkovo desať metodických usmernení. CO sa v sledovanom období aktívne spolupodieľal s CKO a Ministerstvom pôdohospodárstva a rozvoja vidieka SR (ďalej len „MPRV SR“) na príprave zákona č. 292/2014 Z. z. o príspevku poskytovanom z európskych štrukturálnych a investičných fondov. Uvedený zákon upravuje pravidlá poskytovania pomoci z EŠIF v rokoch 2014 – 2020. CO priamo zodpovedal za prípravu častí zákona týkajúcich sa finančného riadenia (certifikácia a certifikačné overovanie, vysporiadanie finančných vzťahov, správa pohľadávok štátu, ochrana finančných záujmov, záložné právo, účtovníctvo atď.). Návrh predmetného zákona bol schválený vládou SR bez pripomienok. Zákon nadobudol účinnosť dňa 01.11.2014. CO participoval v sledovanom období aj na príprave novely zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v rámci zákona č. 357/2015 Z. z. o finančnej kontrole a audite a o zmene a doplnení niektorých zákonov.

V súvislosti s prípravou programového obdobia 2014 – 2020 CO spolupracoval s CKO okrem iného aj na príprave vzorovej zmluvy o poskytnutí nenávratného finančného príspevku a vzoru rozhodnutia o schválení žiadosti o nenávratný finančný príspevok v prípade, ak je poskytovateľ a prijímateľ tá istá osoba za časti spadajúce do oblasti finančného riadenia. Vzorová zmluva bola vydaná 20.04.2015. CO v spolupráci s MPRV SR spolupracoval na finalizácii vzoru zmluvy pre programy cezhraničnej spolupráce, pri ktorých SR plní úlohu riadiaceho orgánu (INTERREG V-A) a Memoranda o porozumení.

### 2.2.2 Stretnutia

V súvislosti s prípravou programového obdobia 2014 – 2020 sa CO zúčastňoval na zasadnutiach pracovných skupín k jednotlivým operačným programom (ďalej len „OP“) ako aj technických rokovaní s CKO. V sledovanom období sa CO zúčastňoval aj stretnutí s MPRV SR s cieľom analyzovať možnosti zosúladenia systémov financovania v rámci programov cezhraničnej spolupráce (INTERREG V-A) s ostatnými OP v rámci PD SR, ako aj k možnosti uplatnenia systému predfinancovania a systému zálohových platieb pre projekty technickej pomoci.

Okrem iného sa zúčastňoval na pracovných stretnutiach súvisiacich s prípravou zákona č. 323/2015 Z. z. o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov a stretnutiach súvisiacich s prípravou zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov.

V sledovanom období sa CO zúčastňoval rokovaní výborov EK (COESIF a EGESIF), ktoré sa týkali agendy finančného riadenia pre programové obdobie 2014 – 2020 (návrhy delegovaných a implementačných aktov a usmernení EK) a zároveň pripomienkoval všetky dokumenty predložené na tieto výbory. Rovnako sa CO zúčastňoval rokovaní pracovnej skupiny Rady pre štrukturálne operácie (SAWP).

### 2.2.3 Školenia uskutočňované CO

V sledovanom období certifikačný orgán vykonal 5 externých školení pre zamestnancov ústredných orgánov štátnej správy a 13 interných školení pre zamestnancov MF SR k problematike súvisiacej s finančným riadením EŠIF. Predmetné školenia boli zamerané na problematiku informačného systému účtovníctva fondov (ďalej len „ISUF“), ITMS2014+, zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov a Systému finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020. V rámci predmetných školení bolo v sledovanom období celkovo vyškolených 357 osôb. Zároveň CO zrealizoval školenie pre kontrolórov obcí k častiam zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov týkajúcim sa finančného riadenia EŠIF. V rámci predmetného školenia bolo vyškolených 16 osôb.

### 2.2.4 Stav ITMS2014+ v pôsobnosti DataCentra

Aplikácia ITMS2014+ pracuje nad zjednotenou databázou pre verejnú aj neverejnú časť ITMS2014+, ktorá je umiestnená v rámci komunikačno-technologickej infraštruktúry DataCenta (KTI). Koncom júna 2014 bolo v DataCentre nasadené do prevádzky pilotné prostredie ITMS2014+, ktoré bolo v prevádzke až do konca júna 2015. Zároveň bola sprevádzkovaná integrácia ITMS2014+ (Pilot) – SAP PI – ISUF. Od júla 2015 bol ITMS2014+ (verejná aj neverejná časť) nasadený do produkčnej prevádzky. Počas roku 2015 DataCentrum realizovalo činnosti súvisiace s prípravou produkčnej prevádzky ITMS2014+ vedúce ku skvalitneniu poskytovaných služieb.

Od júna 2015 DataCentrum zabezpečuje pravidelné monitorovanie dostupnosti systému ITMS2014+. Počas sledovaného obdobia neboli centrálnym monitoringom prevádzky zaznamenané väčšie nedostupnosti systému ITMS2014+.. Dostupnosť produkčného systému ITMS2014+ bola 99,99 %.

Dňa 14.12.2015 bola vykonaná previerka prístupov do systému ITMS2014+. Na kontrolovaných vzorkách prístupov do systému ITMS2014+ neboli zistené žiadne nedostatky.

### 2.2.5 Stav ITMS2014+ v pôsobnosti CO

V rámci rozvoja a podpory aplikácie ITMS2014+ došlo v priebehu roka 2015 po dohode s ÚV SR (CKO) k navýšeniu kompetencií MF SR (CO) v oblasti rozvoja a podpory funkcionalít vyplývajúcich zo Systému finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie   
2014 – 2020.

Na podpore a rozvoji aplikácie ITMS2014+ sa podieľali 4 zamestnanci CO. Od 01.01.2014 do 31.12.2015 boli postupne nasadzované v spolupráci s CO nasledovné funkcionality:

* integrácia na ISUF v oblasti spracovania subjektov;
* integrácia na ISUF v oblasti spracovania projektov;
* integrácia na ISUF v oblasti spracovania finančného plánu programovej štruktúry;
* spracovanie ŽoP prijímateľa (vrátane integrácie na ISUF);
* spracovanie SŽoP (vrátane integrácie na ISUF);
* spracovanie ŽoP na EK (vrátane integrácie na ISUF);
* certifikačné overovania (vrátane integrácie na ISUF).

### 2.2.6 Stav v oblasti ISUF – informácie týkajúce sa informačného systému v gescii CO

V sledovanom období pracovalo s účtovným systémom ISUF 101 používateľov v rámci v rámci EŠIF, pričom na ich podpore sa podieľali 4 zamestnanci CO.

V sledovanom období zamestnanci CO zrealizovali 10 školení v nasledovných oblastiach práce s informačnými systémami:

* základy ISUF – 21 osôb;
* automatické účtovanie bankových výpisov – 21 osôb;
* ISUF pre okruh programového obdobia 2014 – 2020 – 70 osôb.

Celkom bolo v rámci týchto školení vyškolených 112 účastníkov, najmä zamestnancov platobných jednotiek a certifikačného orgánu.

V súvislosti s nahlasovaním incidentov a používateľských problémov je používaný Service Manager DataCentra, prostredníctvom ktorého sa evidujú riešenia v rámci nastavenia ISUF pre EŠIF.

V sledovanom období prebiehali práce v ISUF v nasledujúcich oblastiach zmien v súvislosti s nastaveniami EŠIF:

* migrácia systémov ISUF na nový hardvér;
* nastavenie systému ISUF v súlade s legislatívou pre Európske štrukturálne a investičné fondy v programovom období 2014 – 2020 a pre iné finančné nástroje;
* nástroj pre prehľadné ALV zobrazenia prijatých a odoslaných správ v ISUF;
* nástroj na spracovanie platobných príkazov.

**2.3 Špecifické riadenie v rámci EŠIF**

Ustanovenia Systému riadenia EŠIF sa nevzťahujú na poskytovanie príspevkov z EPFRV   
s výnimkou tých častí, ktoré sledujú spoločné monitorovanie a hodnotenie na úrovni PD SR a ustanovení o kompetenciách subjektov vyplývajúcich z platnej právnej úpravy. Poskytovanie príspevkov z EPFRV je upravené samostatným dokumentom, ktorým je **Systém riadenia Programu rozvoja vidieka SR 2014 – 2020.** Ide o rámec pre implementáciu PRV, pričom definuje základné procesy a postupy riadenia zabezpečované riadiacim orgánom. V rámci základných procesov a postupov definuje výstupy a časové limity. Systém riadenia PRV SR 2014 – 2020 vymedzuje subjekty zapojené do implementácie v programovom období 2014 – 2020 a stanovuje základný rámec ich povinností. Štandardné základné procesy, postupy a povinnosti pre jednotlivé subjekty upravené v Systéme riadenia PRV SR 2014 – 2020 majú zároveň zabezpečiť úplné a správne uplatňovanie pravidiel stanovených v legislatíve EÚ a SR.

Systém riadenia Programu rozvoja vidieka SR 2014 – 2020 bol schválený uznesením vlády SR č. 154/2015 z 01.04.2015. Dňa 27.08.2015 nadobudol účinnosť Dodatok č. 1 , ktorým sa mení Systém riadenia Programu rozvoja vidieka SR 2014 – 2020.

**Systém finančného riadenia** **Európskeho poľnohospodárskeho fondu pre rozvoj vidieka** - ide o systém na seba nadväzujúcich a vzájomne prepojených podsystémov a činností, ktorých prostredníctvom sa zabezpečuje zodpovedné a prehľadné finančné plánovanie, rozpočtovanie, riadenie a realizácia toku finančných prostriedkov, účtovanie, výkazníctvo a monitorovanie finančných tokov, certifikácia a vysporiadanie finančných vzťahov voči SR a voči EK.

Systém finančného riadenia Európskeho poľnohospodárskeho fondu pre rozvoj vidieka bol schválený uznesením vlády SR č. 327/2014 dňa 02. 07. 2014. Dňa 29. 05. 2015 bola zverejnená na webovom sídle MPRV SR verzia 1.1 Systému finančného riadenia Európskeho poľnohospodárskeho fondu pre rozvoj vidieka. Dňa 05. 01. 2016 bola zverejnená na webovom sídle MPRV SR verzia 2.1 Systému finančného riadenia Európskeho poľnohospodárskeho fondu pre rozvoj vidieka.

# 3 Stav implementácie programov v rámci EŠIF

## 3.1 Stav vyhlasovania výziev

Prvé výzvy na predkladanie ŽoNFP boli vyhlásené v máji 2015 v rámci PRV. Ďalší program, ktorý zverejnil výzvu na dopytovo-orientované projekty, bol OP Kvalita životného prostredia (ďalej len „OP KŽP“) a to v júli 2015 a postupne do konca roka 2015 boli zverejnené výzvy/vyzvania aj za OP Integrovaná infraštruktúra (ďalej len „OP II“), OP Ľudské zdroje (ďalej len „OP ĽZ“) a Integrovaný operačný program (ďalej len „IROP“). K 31.12.2015 bolo celkom v rámci programov PD SR vyhlásených 59 výziev/vyzvaní na predkladanie ŽoNFP, z toho platných bolo 55 výziev/vyzvaní s vyčlenenou indikatívnou výškou fin. prostriedkov v objeme **2,26 mld. EUR** (EÚ zdroje vrát. zdroja IZM). Podiel alokovaných finančných prostriedkov na zverejnené platné výzvy/vyzvania predstavuje **14 %** z celkovej alokácie finančných prostriedkov na realizovanie programov(EÚ zdroje vrát. IZM). Z pohľadu %-ného podielu alokácie platných výziev/vyzvaní k alokácii programu dosiahli najlepšie výsledky OP KŽP (31 %), PRV (29 %) a OP ĽZ (21 %). Sumárny prehľad o počtoch vyhlásených výziev a finančných alokáciách na vyhlásené výzvy podľa jednotlivých programov je uvedený v tabuľke č. 1.

Tabuľka č. 1 Stav vyhlásených výziev/vyzvaní na predkladanie ŽoNFP (dopytovo-orientované, národné projekty, veľké projekty, finančné nástroje) podľa programov k 31.12.2015

| Program | Alokácia  2014 – 2020  EÚ zdroj 1 | Vyhlásené výzvy/vyzvania | | Zrušené výzvy/vyzvania | | Platné výzvy/vyzvania | | |
| --- | --- | --- | --- | --- | --- | --- | --- | --- |
| Počet | Alokácia na výzvu - EÚ zdroj 2 | Počet | Alokácia na výzvu –  EÚ zdroj 2 | Počet | Alokácia na výzvu –  EÚ zdroj2 | % alokácie na platné výzvy z celkovej alokácie 2014-2020 |
| OP VaI | 2 266 776 537 | 0 | 0 | 0 | 0 | 0 | 0 | 0% |
| OP II | 3 966 645 373 | 13 | 239 752 625 | 0 | 0 | 13 | 239 752 625 | 6% |
| OP ĽZ | 2 204 983 517 | 18 | 608 912 459 | 4 | 143 389 603 | 14 | 465 522 856 | 21% |
| OP KŽP | 3 137 900 110 | 11 | 981 181 252 | 0 | 0 | 11 | 981 181 252 | 31% |
| IROP | 1 754 490 415 | 1 | 116 388 555 | 0 | 0 | 1 | 116 388 555 | 7% |
| OP EVS | 278 449 284 | 0 | 0 | 0 | 0 | 0 | 0 | 0% |
| OP TP | 159 071 912 | 0 | 0 | 0 | 0 | 0 | 0 | 0% |
| OP RH | 15 785 000 | 0 | 0 | 0 | 0 | 0 | 0 | 0% |
| PRV3 | 1 545 272 844 | 16 | 453 156 100 | 0 | 0 | 16 | 453 156 100 | 29% |
| Spolu cieľ Inv. do rastu a zam. + PRV + OP RH | **15 329 374 992** | **59** | **2 399 390 991** | **4** | **143 389 603** | **55** | **2 256 001 388** | **15%** |
| Interreg SK-AT | 75 892 681 | 0 | 0 | 0 | 0 | 0 | 0 | 0% |
| Interreg SK-CZ | 90 139 463 | 0 | 0 | 0 | 0 | 0 | 0 | 0% |
| Interreg SK-HU | 155 808 987 | 0 | 0 | 0 | 0 | 0 | 0 | 0% |
| Spolu cieľ EÚS4 | **321 841 131** | **0** | **0** | **0** | **0** | **0** | **0** | **0%** |
| Spolu EŠIF | **15 651 216 123** | **59** | **2 399 390 991** | **4** | **143 389 603** | **55** | **2 256 001 388** | **14%** |

Zdroj údajov: ITMS 2014+, RO

Vysvetlivky: 1 - Alokácia 2014-2020 EÚ zdroj je vrátane zdroja IZM s výkonnostnou rezervou v EUR

2 - Alokácia na výzvu EÚ zdroj je vrátane zdroja IZM v EUR

3 - PRV bez zverejnených oznámení o predkladaní žiadostí o priame podpory financované z PRV

4 – len programy cieľa EÚS s RO na Slovensku, alokácia 2014-2020 predstavuje objem na celý program

Podľa hore uvedenej tabuľky č. 1 zverejnil **OP II** 11 vyzvaní na predloženie národných projektov (nových aj fázovaných) a 2 vyzvania na predloženie ŽoNFP k implementácii finančných nástrojov.

**OP ĽZ** zverejnil 18 vyzvaní na národné projekty, z nich 2 boli zrušené (ale následne opätovne vyhlásené) z dôvodu zmeny/doplnenia cieľovej skupiny. Ďalšie 2 výzvy boli zrušené z dôvodu, že bolo nevyhnutné vykonať podstatnú zmenu podmienok poskytnutia príspevku, ktoré neumožňovali výzvu zmeniť, ale bolo nevyhnutné pristúpiť k zrušeniu výzvy (zosúladenie s IROP).

V rámci **OP KŽP** sa do konca sledovaného obdobia vyhlásilo 9 otvorených dopytovo-orientovaných výziev na predkladanie ŽoNFP, 1 vyzvanie na predloženie národného projektu „Zelená domácnostiam“ a 1 vyzvanie na predloženie ŽoNFP na II. fázu veľkého (fázovaného) projektu.

V rámci **IROP** bolo zverejnené 1 vyzvanie na predloženie žiadosti o NFP týkajúce sa implementácie finančných nástrojov.

V rámci **PRV** bolo okrem 16 výziev na predkladanie ŽoNFP (dopytovo-orientovaných) vyhlásená aj 1 výzva na predkladanie projektových zámerov (podopatrenie 19.2 „Podpora na vykonávanie operácií v rámci stratégie miestneho rozvoja vedeného komunitou) a 1 výzva na predkladanie žiadostí o schválenie obsahových námetov vzdelávacích a informačných aktivít (podopatrenie 1.1 „Podpora na akcie odborného vzdelávania a získavania zručností“). Taktiež bolo zverejnených 5 oznámení o predkladaní žiadostí o priame podpory, ktoré sú financované ako „neprojektové opatrenia“ z PRV a v rámci nich sa nestanovuje alokovaný objem fin. prostriedkov na oznámenie.

Do 31.12.2015 neboli vyhlásené výzvy v rámci OP Efektívna verejná správa (ďalej len „OP EVS“), OP Výskum a inovácie (ďalej len „OP VaI“), OP Rybné hospodárstvo a OP Technická pomoc (ďalej len „OP TP“) a taktiež ani v rámci programov cieľa EÚS s RO na Slovensku – Interreg V-A SK-CZ, SK-AT a SK-HU.

Program spolupráce **INTERACT III 2014-2020** má špecifický charakter, v rámci neho sa nevyhlasujú výzvy a nefinancujú projekty, ale poskytuje svoje služby prostredníctvom štyroch stabilných kancelárií v Turku, Valencii, Viborgu a Viedni, riadiaci orgán (sídlo v SR)   
po schválení pripravil dokumenty potrebné pre spustenie implementácie programu. V dňoch 28. – 29.10.2015 sa v lotyšskej Rige konal prvý monitorovací výbor programu. Následne riadiaci orgán oslovil hosťujúce inštitúcie jednotlivých kancelárií a zaslal im návrhy zmlúv. Zmluvy o poskytnutí príspevku s prijímateľmi kancelárií v Turku, Viborgu a Viedni boli oboma stranami podpísané v decembri 2015 a kancelárie začali svoju činnosť v rámci programu spolupráce INTERACT III 01.01.2016, čím bol zabezpečený plynulý tok poskytovania služieb v rámci operačného programu INTERACT II (do 31.12.2015) a programu spolupráce INTERACT III (od 01.01.2016). V roku 2015 nebola uzatvorená zmluva s kanceláriou vo Valencii vzhľadom na personálne výmeny po regionálnych voľbách v Španielsku, 22.01.2016 však španielsky partner odsúhlasil návrh zmluvy, ktorej podpísanie oboma zmluvnými stranami sa predpokladá v mesiaci február 2016.

## 3.2 Stav schvaľovania a kontrahovania finančných prostriedkov

K 31.12.2015 bolo v rámci programov PD SR prijatých 2 398 žiadostí o poskytnutie nenávratného fin. príspevku a 13 920 žiadostí o podporu financovaných z PRV formou neprojektových opatrení. Požadovaná výška NFP/podpory u prijatých žiadostí predstavovala **2,98 mld. EUR**. Z uvedeného počtu žiadostí bolo ku koncu roka 2015 schválených 247 ŽoNFP a 10 834 žiadostí o podporu v rámci PRV so schváleným NFP vo výške takmer   
**0,97 mld. EUR.** Sumárny prehľad o prijatých a schválených ŽoNFP podľa jednotlivých programov je uvedený v tabuľke č. 2.

Tabuľka č. 2 Prijaté a schválené ŽoNFP podľa programov k 31.12.2015

| Program | Prijaté ŽoNFP1 | | | Schválené ŽoNFP2 | | |
| --- | --- | --- | --- | --- | --- | --- |
| Počet | Celkové OV projektu | Požadovaná výška NFP | Počet | Celkové OV projektu | Schválená výška NFP |
| OP II | 10 | 118 095 355 | 118 095 355 | 2 | 76 135 358 | 76 135 358 |
| OP ĽZ | 14 | 557 125 803 | 557 125 803 | 13 | 527 085 803 | 527 085 803 |
| OP KŽP | 86 | 951 922 670 | 901 144 452 | 1 | 45 000 000 | 45 000 000 |
| IROP | 1 | 145 131 532 | 145 131 532 | 1 | 145 131 532 | 145 131 532 |
| PRV – projekt. op.3 | 2 287 | 1 985 187 200 | 1 104 129 771 | 230 | 89 853 433 | 41 194 478 |
| PRV – neprojekt. op. 4 | 13 920 | 155 936 806 | 155 936 806 | 10 834 | 132 202 854 | 132 202 854 |
| Spolu EŠIF | **2 398**  **(+13 920)** | **3 913 399 365** | **2 981 563 718** | **247**  **(+10 834)** | **1 015 408 979** | **966 750 025** |

Zdroj údajov: ITMS 2014+, RO

Vysvetlivky: Finančné údaje sú uvedené v EUR

1 – s dátumom prijatia do 31.12.2015

2 – s dátumom schválenia do 31.12.2015

3 – údaj za prijaté ŽoNFP predložené do 31.12.2015 a registrované v IS PPA najneskôr do 31.1.2016 + 230 pokračujúcich projektov z PO 2007-2013 s uzatvorenou zmluvou do 31.12.2015

4 – údaj za prijaté a schválené žiadosti o podporu predložené do 31.12.2015, výška NFP pre neprojektové op. PRV = výška podpory z PRV

Kontrahovanie finančných prostriedkov EŠIF k 31.12.2015 je vo výške **0,66 mld. EUR** (tabuľka č. 3), čo predstavuje **4,23%** z alokácie na programové obdobie 2014 – 2020 (zdroje EÚ vrátane IZM).

Medzi programy s najvyššou mierou kontrahovania patria: OP ĽZ (14,25%), PRV (8,39 %) a IROP (6,63 %). Čo sa týka dosiahnutých rozdielov medzi OP v objeme schválených ŽoNFP resp. následne kontrahovania, tie boli spôsobené hlavne rozdielnym typom výziev, ktoré sa uplatnili pre jednotlivé programy. Pričom relatívne nízky počet národných projektov, ale vo väčšom objeme, bol zazmluvnený v rámci OP ĽZ a naopak vyšší počet prijatých ŽoNFP   
v rámci dopytovo-orientovaných výziev sa ešte neprejavil v kontrahovaní iných programov   
k 31.12.2015 (napr. OP KŽP, PRV).

Podrobnejšie údaje sú uvedené v tabuľke č. 3, kde sa uvádza kontrahovanie EŠIF k 31.12.2015 podľa jednotlivých programov. Tabuľka č. 4 dokumentuje kontrahovanie EŠIF podľa jednotlivých fondov – zdrojov EÚ.

Tabuľka č. 3 Kontrahovanie EŠIF podľa jednotlivých programov k 31.12.2015

| Program | Alokácia  2014 – 2020  EÚ zdroj 1 | Zazmluvnené projekty2 | | | |
| --- | --- | --- | --- | --- | --- |
| Počet zazmluv. projektov | Celkový zazmluvnený NFP | Zazmluvnený NFP –  EÚ zdroj | % kontrahovania EÚ zdroja z celkovej alokácie  2014 - 2020 |
| OP VaI | 2 266 776 537 | 0 | 0 | 0 | 0% |
| OP II | 3 966 645 373 | 2 | 76 135 358 | 64 715 054 | 1,63% |
| OP ĽZ | 2 204 983 517 | 9 | 380 147 892 | 314 205 669 | 14,25% |
| OP KŽP | 3 137 900 110 | 1 | 45 000 000 | 37 320 252 | 1,19% |
| IROP | 1 754 490 415 | 1 | 145 131 532 | 116 388 555 | 6,63 % |
| OP EVS | 278 449 284 | 0 | 0 | 0 | 0% |
| OP TP | 159 071 912 | 0 | 0 | 0 | 0% |
| OP RH | 15 785 000 | 0 | 0 | 0 | 0% |
| PRV- projekt. op. 3 | 1 545 272 844 | 230 | 41 194 978 | 30 896 234 | 8,39% |
| PRV- neprojekt. op4 | 10 834 | 132 202 854 | 98 733 402 |
| Spolu cieľ Inv. do rastu a zamestnanosti + PRV + OP RH | **15 329 374 992** |  | **843 546 565** | **662 259 165** | **4,32%** |
| Interreg SK-AT | 75 892 681 | 0 | 0 | 0 | 0% |
| Interreg SK-CZ | 90 139 463 | 0 | 0 | 0 | 0% |
| Interreg SK-HU | 155 808 987 | 0 | 0 | 0 | 0% |
| Spolu cieľ EÚS 5 | **321 841 131** |  | **0** | **0** | **0%** |
| Spolu EŠIF | **15 651 216 123** |  | **843 546 565** | **662 259 165** | **4,23%** |

Zdroj údajov: ITMS 2014+, RO

Vysvetlivky: Finančné údaje sú uvedené v EUR, EÚ zdroj je vrátane zdroja IZM

1 - Alokácia 2014-2020 EÚ zdroj je vrátane zdroja IZM s výkonnostnou rezervou

2 - zazmluvnené projekty s dátumom účinnosti zmluvy do 31.12.2015

3 - 230 pokračujúcich projektov z PO 2007-2014 s uzatvorenou zmluvou do 31.12.2015

4 - schválené žiadosti o podporu a schválená výška podpory z PRV celkom a z EÚ zdroja do 31.12.2015

5 – len programy cieľa EÚS s RO na Slovensku, alokácia 2014-2020 predstavuje objem na celý program

Tabuľka č. 4 Kontrahovanie EŠIF podľa jednotlivých fondov k 31.12.2015

|  |  |  |  |
| --- | --- | --- | --- |
| Fond | Alokácia  2014 – 2020  EÚ zdroj 1 | Kontrahovanie - EÚ zdroj2 | % kontrahovania EÚ zdroja z celkovej alokácie  2014 - 2020 |
| EFRR | 7 682 136 513 | 174 478 360 | 2,27% |
| ESF | 2 167 595 080 | 280 775 669 | 12,95% |
| KF | 4 168 251 427 | 43 945 501 | 1,05% |
| IZM | 72 175 259 | 33 430 000 | 46,32% |
| EPFRV | 1 545 272 844 | 129 629 636 | 8,39% |
| ENRF | 15 785 000 | 0 | 0,00% |
| Spolu EŠIF | **15 651 216 123** | **662 256 165** | **4,23%** |

Zdroj údajov: ITMS 2014+, RO

Vysvetlivky: Finančné údaje sú uvedené v EUR

1 - Alokácia 2014 – 2020 EÚ zdroj je s výkonnostnou rezervou

2 – Kontrahovanie EÚ zdroj – zazmluvnená výška NFP z EÚ zdroja z uzatvorených zmlúv/rozhodnutí o schválení pre PRV s dátumom účinnosti do 31.12.2015

## 3.3 Realizácia veľkých projektov, národných projektov a globálnych grantov

Veľký projekt je projekt financovaný z EFRR alebo KF podľa čl. 100 nariadenia Európskeho parlamentu a Rady (EÚ) č. 1303/2013, ktorého celkové oprávnené náklady presahujú   
50 mil. EUR, resp. 75 mil. EUR. V programovom období 2014 – 2020 sa veľké projekty budú realizovať v rámci OP II a OP KŽP. V schválenom **OP II** sa počíta s realizáciou 30 veľkých projektov (nových alebo fázovaných), avšak do 31.12.2015 nebolo zverejnené vyzvanie   
na predloženie veľkého projektu. V schválenom **OP KŽP** sa plánovalo s realizáciou 3 veľkých fázovaných projektov. Keďže 2 z ich sa podarilo ukončiť ešte v rámci programového obdobia 2007-2013, tak v rámci OP KŽP bude fázovaním realizovaný už len jeden veľký projekt. Ide o projekt „ČOV-Sever“, na ktorý bolo v sledovanom období zverejnené vyzvanie na predloženie jeho II. fázy s indikatívnou výškou finančných prostriedkov zo zdrojov EÚ v objeme 50 mil. EUR.

Národným projektom je projekt, ktorý z hľadiska jeho vecného zamerania, charakteru aktivít, geografického záberu a ďalších atribútov rieši komplexne a systémovo konkrétne oblasti podporované z EŠIF s celonárodným dopadom, je viazaný na stratégiu OP a realizácia jeho aktivít vychádza z jasne stanovených národných politík alebo tieto politiky dopĺňa.

Samotnej realizácii národných projektov predchádza schválenie zámeru národného projektu monitorovacím výborom príslušného programu, resp. riadiacim výborom/komisiou pri monitorovacom výbore. Do 31.12.2015 boli schválené zámery národných projektov v rámci OP II, OP KŽP, OP ĽZ, OP EVS, OP VaI. Následne sa zverejnili prvé vyzvania   
na predloženie ŽoNFP na národné projekty za 3 programy s indikatívnou výškou finančných prostriedkov zo zdrojov EÚ vyčlenených na vyzvania v objeme **623,6 mil. EUR**. V sledovanom období bolo uzatvorených 11 zmlúv o poskytnutí NFP na národné projekty vo výške zazmluvneného NFP z EÚ zdrojov **372,3 mil. EUR**. Podrobnejšie údaje o implementácii národných projektov podľa jednotlivých OP sú uvedené v tabuľke č. 5.

Tabuľka č. 5 Implementácia národných projektov podľa jednotlivých programov k 31.12.2015

| Program | Zverejnené platné vyzvania na predloženie ŽoNFP na národné projekty | | Zazmluvnené národné projekty2 | | |
| --- | --- | --- | --- | --- | --- |
| Počet | Alokácia na vyzvanie -  EÚ zdroj1 | Počet | Zazmluvnený NFP celkom | Zazmluvnený NFP –  EÚ zdroj1 |
| OP II | 11 | 120 753 264 | 1 | 24 434 769 | 20 769 553 |
| OP ĽZ | 14 | 465 522 856 | 9 | 380 147 892 | 314 205 669 |
| OP KŽP | 1 | 37 320 252 | 1 | 45 000 000 | 37 320 252 |
| Spolu EŠIF | **26** | **623 596 372** | **11** | **449 582 660** | **372 295 474** |

Zdroj údajov: ITMS 2014+, RO

Vysvetlivky: Finančné údaje sú uvedené v EUR

1 - EÚ zdroj je vrátane zdroja IZM

2 - zazmluvnené projekty evidované v ITMS 2014+ s dátumom účinnosti zmluvy do 31.12.2015

## 3.4 Implementácia ostatných programov EÚS (subjekty implementujúce programy EÚS, ktorých RO je mimo SR)

V programovom období 2014 – 2020 sa európske štrukturálne a investičné fondy implementujú aj v rámci cieľa 2 – Európska územná spolupráca. Tá zahŕňa programy cezhraničnej, nadnárodnej a medziregionálnej spolupráce.

### 3.4.1 Programy cezhraničnej spolupráce

**Interreg V-A Poľsko – Slovenská republika 2014 – 2020**

Program bol schválený rozhodnutím EK zo dňa 12.02.2015. Za riadenie a implementáciu programu Interreg Poľsko - Slovensko je zodpovedný Riadiaci orgán, nachádzajúci sa v organizačnej štruktúre Ministerstva rozvoja Poľskej republiky. Úlohu Národného orgánu v programe plní Ministerstvo pôdohospodárstva a rozvoja vidieka Slovenskej republiky. Výzva na predkladanie tzv. návrhov vlajkových projektov trvala v termíne 18.05.2015 - 31.08.2015. Prvá výzva na predkladanie projektov v rámci prioritnej osi 2, investičnej priority 7b bola vyhlásená 26.01.2016 s termínom predkladania projektových žiadostí do 31.05.2016.   
Dňa 02.02.2016 bola zverejnená výzva na predkladanie žiadostí o poskytnutie finančného príspevku pre strešné projekty s termínom uzávierky 16.02.2016. Prostredníctvom strešných projektov bude v programe implementovaný Fond mikroprojektov. Harmonogram ďalších výziev je zverejnený na webstránke programu [www.plsk.eu](http://www.plsk.eu).

**ENI Maďarsko – Slovensko – Rumunsko – Ukrajina 2014 – 2020**

Program ENI Cezhraničná spolupráca HUSKROUA bol schválený EK dňa 17.12.2015. Následne sa začala príprava programovej dokumentácie potrebnej na vyhlásenie výzvy v priebehu roka 2016. V rámci programu bude zriadený spoločný monitorovací výbor, ktorý bude zložený zo zástupcov všetkých zúčastnených krajín. Prvé zasadnutie Spoločného monitorovacieho výboru je plánované na koniec marca 2016.

### 3.4.2 Programy nadnárodnej spolupráce

**Interreg Stredná Európa 2014 - 2020**

Program nadnárodnej spolupráce Interreg Stredná Európa 2014 – 2020 bol v SR schválený uznesením vlády SR č. 318/2014 z 25.06.2014. V EK bol program schválený 16.12.2014.

Počas sledovaného obdobia sa v rámci implementácie programu uskutočnili zasadnutia programovacieho výboruvo Viedni, Krakove a Bruseli, zároveň sa uskutočnili tri zasadnutia monitorovacieho výboru a v dňoch 01. – 02.07.2014 sa vo Viedni uskutočnila výročná konferencia programu. V dňoch 28. - 29.01.2015 sa vo Viedni uskutočnilo rokovanie siete Národných kontaktných bodov pre program. Všetkých vyššie uvedených stretnutí a rokovaní sa zúčastňovali zamestnanci odboru prierezových priorít ÚV SR, ktorý vykonáva funkciu národného orgánu a národného kontaktného bodu pre program v SR.

V roku 2015 bola vyhlásená 1. výzva na predkladanie projektov, OPP ako národný kontaktný bod usporiadal tri informačné dni k zverejneniu výzvy na predkladanie projektov   
pre potenciálnych záujemcov o podanie projektu: dva národné informačné dni v Bratislave (13.02.2015 a 12.03.2015) jeden regionálny informačný deň v Košiciach (09.03.2015).   
Na informačných dňoch sa zúčastnilo približne 210 záujemcov o informácie. Následne v mesiacoch marec až apríl 2015 prebiehali osobné, telefonické a e-mailové konzultácie k projektovým návrhom.

V rámci 1. kola 1. výzvy na predkladanie projektov bolo doručených 620 projektových návrhov. Najviac projektových návrhov bolo z prioritnej osi 1.1. a 1.2. a potom z priority 3. Z tohto celkového počtu bolo 40 vedúcich partnerov a 238 projektových partnerov zo Slovenska.

V dňoch 20. – 21.10.2015 sa v Prahe uskutočnilo školenie pre úspešných vedúcich partnerov, postupujúcich do 2. kola 1. výzvy na predkladanie projektov, kde sa mohli zúčastniť aj jednohodinovej konzultácie k projektu s technickým sekretariátom programu. Do 2. kola postúpilo 91 projektových žiadostí, ktoré boli odsúhlasené na 3. Rokovaní monitorovacieho výboru projektu. Dňa 04.12.2015 bolo uzatvorené 2. kolo 1. výzvy na predkladanie projektov. 90 z 91 projektových žiadostí, ktoré postúpili do 2. kola doručili kompletné projektové žiadosti. V nasledujúcich mesiacoch budú tieto žiadosti posudzované a hodnotené. Následne zástupcovia 9 krajín v dňoch 14. – 15.04.2016 na 4. rokovaní monitorovacieho výboru rozhodnú o definitívnom schválení projektov z 1. výzvy. Na úspešné projekty z 1. výzvy bolo vyčlenených 80 mil. EUR.

**Dunajský nadnárodný program 2014 – 2020**

Program nadnárodnej spolupráce Interreg Dunajský nadnárodný program 2014 – 2020 značne meškal v príprave na schválenie. Program bol v SR schválený uznesením vlády SR č. 34/2015 dňa 21.01.2015. EK schválila program 20.08.2015. Počas sledovaného obdobia sa v rámci implementácie programu uskutočnili zasadnutia programovacieho výboruvĽubľane, Budapešti, Splite, Bruseli, Prahe, Belehrade a v júni 2015 v Bratislave.

Počas sledovaného obdobia sa v rámci implementácie programu uskutočnilo zasadnutie monitorovacieho výborutzv.1. rokovanie monitorovacieho výboru v septembri v Budapešti. V dňoch 23. – 24.09.2015 sa v Budapešti uskutočnila úvodná konferencia programu, na ktorej bola vyhlásená 1. výzva na predkladanie projektov. Všetkých vyššie uvedených stretnutí a rokovaní sa zúčastňovali zamestnanci odboru prierezových priorít ÚV SR, ktorý vykonáva funkciu národného orgánu a národného kontaktného bodu pre program v SR.

V roku 2015 bola vyhlásená 1. výzva na predkladanie projektov: 1 kolo 1. výzvy   
na predkladanie projektov (23.9.2015 – 03.11.2015). Odbor prierezových priorít ako národný kontaktný bod usporiadal dva informačné dni k zverejneniu výzvy na predkladanie projektov pre potenciálnych záujemcov o podanie projektu. V rámci 1. kola 1. výzvy na predkladanie projektov bolo doručených 576 projektových návrhov. Z tohto celkového počtu bolo 24 vedúcich partnerov zo Slovenska. V mesiacoch december 2015 - január 2016 vykonal odbor prierezových priorít ÚV SR kontrolu oprávnenosti slovenských žiadateľov a výsledok odoslal na spoločný sekretariát programu, kde následne prebehne hodnotenie projektových žiadostí.   
2. kolo 1. výzvy na predkladanie projektov má byť otvorené od 01.04.2016.

### 3.4.3 Programy medziregionálnej spolupráce

**Interreg Europe**

S cieľom posilniť efektívnosť politiky súdržnosti podporuje program Interreg Europe výmenu skúseností v rámci tematických cieľov s identifikáciou a rozširovaním informácií o osvedčených postupoch medzi partnermi v rámci celej Únie s hlavným zámerom zaistiť ich prenos predovšetkým do operačných programov spadajúcich pod cieľ Investovanie do rastu a zamestnanosti a v tých prípadoch, kde je to relevantné, aj do programov cieľa Európska územná spolupráca. Toto bude realizované prostredníctvom podporovania a uľahčovania štúdia politík, výmeny vedomostí a transferu osvedčených postupov medzi regionálnymi a miestnymi orgánmi a ďalšími aktérmi regionálneho významu.

Program Interreg Europe má rozpočet vo výške 359 mil. EUR z EFRR na obdobie rokov   
2014 – 2020 a tematicky sa zameriava na nasledujúce štyri politické oblasti, z ktorých každá súvisí s regionálnym rozvojom:

1. Výskum, technologický rozvoj a inovácie

2. Konkurencieschopnosť malých a stredných podnikov

3. Nízkouhlíkové hospodárstvo

4. Životné prostredie a efektívne využívanie zdrojov

Program spolupráce bol na národnej úrovni schválený uznesením vlády SR č. 331/2014, ktorým bolo Ministerstvo hospodárstva SR schválené za Národný orgán programu spolupráce vykonávajúci funkciu národného kontaktného bodu a orgánu zodpovedného za vytvorenie centralizovaného systému finančnej kontroly na území SR. Následne došlo dňa 14. júla 2014 k podpísaniu dohody, v ktorej SR vyjadrila súhlas s obsahom programu spolupráce a v ktorej sa zaviazala poskytnúť spolufinancovanie nevyhnutné na implementáciu programu spolupráce. Návrh programu spolupráce Interreg Europe bol zaslaný na posúdenie Európskej komisii až 14.11.2014 z dôvodu chýbajúcich dohôd niekoľkých participujúcich štátov.   
V nadväznosti na jeho oneskorené predloženie EK bol program schválený 11.06.2015. Zahajujúca konferencia programu spolupráce sa však konala už v dňoch 02. - 03.12.2014 v Bologni.

Na účely prípravy nového programu spolupráce bol zriadený programovací výbor zložený   
zo zástupcov členských štátov EÚ, Nórska a Švajčiarska, na zasadnutia ktorého boli prizývaní aj zástupcovia inštitúcií EÚ a iných programov cieľa 2. V roku 2014 sa uskutočnilo päť stretnutí programovacieho výboru, počas ktorých sa dokončoval finálny návrh programového dokumentu, ex ante hodnotenia a strategického environmentálneho hodnotenia (SEA). Konečná verzia programu spolupráce bola schválená členmi programovacieho výboru začiatkom júna 2014. V priebehu roka 2015 sa uskutočnilo jedno stretnutie programovacieho výboru a dve zasadnutia monitorovacieho výboru, počas ktorých sa negociovali návrhy programových dokumentov ako aj dokumentov aplikačného balíka 1. verejnej výzvy na predkladanie projektov.

Oficiálne bolo spustenie prvej výzvy odsúhlasené na prvom zasadnutí monitorovacieho výboru (Riga 06/2015) po schválení programu spolupráce zo strany EK. V období od 22.06.2015 – 31.07.2015bola vyhlásenáprvá verejná výzva na predkladanie projektov. Pre prvú výzvu sa vyčlenila tretina rozpočtu EFRR, cca. 107,5 mil. EUR. Na Spoločný sekretariát programu bolo doručených 261 žiadostí, do ktorých bolo zapojených 2 158 partnerov. V rámci prvej verejnej výzvy prejavilo záujem o participáciu na projektoch medziregionálnej spolupráce 18 slovenských projektových partnerov zapojených do 16 projektov. V dvoch projektoch bola SR zastúpená dvomi slovenskými projektovými partnermi. O post vedúceho partnera prejavil záujem jeden slovenský uchádzač. Celkový rozpočet požadovaný slovenskými projektovými partnermi presiahol 3,1 mil. EUR, pričom vyše 2,6 mil. EUR by malo byť čerpaných z EFRR. Schvaľovanie projektov je naplánované na tretie zasadnutie monitorovacieho výboru, ktoré sa uskutoční vo februári 2016 v Utrechte.

V rámci SR bol v Bratislave dňa 6. mája 2015 zorganizovaný Národný informačný deň, na ktorom boli predstavené informácie o novom programe spolupráce. Zároveň v snahe podporiť zapojenie slovenských projektových partnerov do projektov medziregionálnej spolupráce uskutočnilo Ministerstvo hospodárstva SR dva informačné semináre v mestách Banská Bystrica dňa 27. novembra 2015 a  Prešov dňa 10. decembra 2015.

**ESPON 2020**

Ministerstvo dopravy, výstavby a regionálneho rozvoja SR je v súlade s uznesením vlády SR č. 604 zo 16.10.2013 určené ako orgán zodpovedný za prípravu a implementáciu programu ESPON v podmienkach Slovenskej republiky. SR preto nepôsobí ako riadiaci orgán programu spolupráce ESPON 2020, ale prostredníctvom MDVRR SR vykonáva funkciu národného koordinátora programu. Riadiacim orgánom programu spolupráce ESPON 2020 je Ministerstvo pre udržateľný rozvoj a infraštruktúru, Odbor územného plánovania a rozvoja (DATER), Divízia medzinárodných záležitostí Luxemburského veľkovojvodstva, so sídlom v Luxemburgu.

Prvá výzva programu ESPON 2020 bola zverejnená 04.12.2015 pre 7 tém pod špecifickým cieľom 1 (Nepretržitá tvorba územných dôkazov prostredníctvom aplikovaného výskumu a analýz):

1. Geografia novej dynamiky zamestnanosti v Európe

2. Svet v Európe, globálny tok zahraničných investícií do Európy

3. Malé a stredné podniky v európskych regiónoch a mestách

4. Územia a nízkouhlíková ekonomika

5. Vnútorné periférie

6. Možné európske územné budúcnosti

7. Územná vláda a územnoplánovacie systémy v Európe

Výzva na prvých 7 tém ešte nebola ukončená vzhľadom na termín predloženia ponúk do ESPON 2020 do 09. - 10.02.2016. Zverejnenie výzvy pre ďalších 7 tém je plánované na začiatok roka 2017.

**URBACT III**

Operačný program URBACT IIIbol Európskou komisiou prijatý 12.12.2014. Ministerstvo dopravy, výstavby a regionálneho rozvoja SR je v súlade s uznesením vlády SR č. 604 zo 16.10.2013 orgánom zodpovedným za prípravu a implementáciu programu URBACT III v podmienkach Slovenskej republiky. Riadiacim orgánom programu je francúzsky Commissariat Général à l’Egalité des Territoires (CGET). MDVRR SR pôsobí ako národný orgán, zastupuje SR v monitorovacom výbore programu a od roku 2016 bude pôsobiť aj ako „National URBACT Point“. Celkový rozpočet programu v aktuálnom programovom období je 96,3 mil. EUR.

V období od 1. januára 2014 do 31. decembra 2015 prebehla v rámci programu URBACT III výzva: „1. výzva na predkladanie návrhov na tvorbu sietí pre akčné plánovanie“ (30. marec – 16. jún 2015). Cieľom sietí pre akčné plánovanie je zlepšiť kapacitu miest na riadenie udržateľných mestských politík a posilniť kapacitu na tvorbu integrovaných stratégií udržateľného mestského rozvoja. Riadiacemu orgánu bolo zaslaných 99 návrhov sietí. V navrhovaných sieťach bolo celkovo 512 partnerov z 376 rôznych miest z 29 krajín Európy. Slovensko bolo reprezentované mestom Prievidza, ktorého projekt bol však kvôli neúplnému vyplneniu žiadosti vyradený z posudzovania. Monitorovací výbor programu na stretnutí v Luxemburgu dňa 11.09.2015 schválil 21 návrhov na tvorbu sietí pre akčné plánovanie.   
Od septembra 2015 do marca 2016 prebieha 1. fáza projektov. Cieľom tejto fázy je poskytnúť počiatočným partnerom čas a prostriedky na to, aby svoje projekty rozvinuli do 2. fázy (24-mesačnej) a vytvorili tak konsolidovaný projekt.

## 3.5 Výhľadový plán

Na základe podkladov zaslaných riadiacimi orgánmi CKO vypracoval výhľadový plán implementácie EŠIF na ďalšie roky implementácie programov.[[4]](#footnote-4) Z uvedeného plánu implementácie EŠIF vyplýva, že kontrahovanie EŠIF v rámci cieľa 1 - Investovanie do rastu a zamestnanosti spolu s PRV a OP RH na konci roka 2016 sa plánuje vo výške 7 181 mil. EUR (EÚ zdroj), čo predstavuje 46,85 % alokácie na roky 2014 – 2020. Na základe plánu čerpania bude v rámci cieľa 1 s PRV a OP RH na konci roka 2016 vyčerpaných 1 828 mil. EUR čo predstavuje 11,93 % alokácie.

Najväčšie podiely kontrahovania a čerpania na konci roka 2016 spomedzi všetkých programov EŠIF má naplánovaný OP II (tabuľka č. 6). Podiel kontrahovania predstavuje 57,71 % vo výške 2 289 mil. EUR a podiel čerpania 19,29 % vo výške 765 mil. EUR. Naopak najnižšie podiely kontrahovania a čerpania majú naplánované všetky programy cieľa 2 - Európskej územnej spolupráce[[5]](#footnote-5) a to vo výške 1%. Spomedzi ostatných programov je to OP RH s podielom kontrahovania 11,29 % v objeme 1 mil. EUR, pričom podiel čerpania bude 0,88 % (139 479 EUR). Suma kontrahovania a súčasne aj čerpania v rámci programov cieľa 2 Európskej územnej spolupráce je naplánovaná vo výške 3 mil. EUR čo predstavuje 1 % alokácie.

Tabuľka č. 6 Plánované kontrahovanie a čerpanie k 31.12.2016 podľa jednotlivých programov

| Program | Alokácia  2014 – 2020  EÚ zdroj 1 | Plánované kontrahovanie k 31.12.2016 | | Plánované čerpanie k 31.12.2016 | |
| --- | --- | --- | --- | --- | --- |
| EÚ zdroj | % plánovaného kontrahovania EÚ zdroja z celkovej alokácie | EÚ zdroj | % plánovaného čerpania EÚ zdroja z celkovej alokácie |
| OP VaI | 2 266 776 537 | 991 004 500 | 43,72% | 86 165 557 | 3,80% |
| OP II | 3 966 645 373 | 2 289134 835 | 57,71% | 765 230 862 | 19,29% |
| OP ĽZ | 2 204 983 517 | 1 217 499 720 | 55,22% | 265 212 831 | 12,03% |
| OP KŽP | 3 137 900 110 | 1 542 576 812 | 49,16% | 149 947 099 | 4,78% |
| IROP | 1 754 490 415 | 297 179 874 | 16,94% | 62 524 277 | 3,56% |
| OP EVS | 278 449 284 | 149 023 387 | 53,52% | 21 352 319 | 7,67% |
| OP TP | 159 071 912 | 45 000 000 | 28,29% | 15 000 000 | 9,43% |
| OP RH | 15 785 000 | 1 782 209 | 11,29% | 139 479 | 0,88% |
| PRV | 1 545 272 844 | 648 405 914 | 41,96% | 463 326 093 | 29,98% |
| Spolu cieľ Inv. do rastu a zam. + PRV + OP RH | **15 329 374 992** | **7 181 607 251** | **46,85%** | **1 828 898 516** | **11,93%** |
| Interreg SK-AT | 75 892 681 | 1 558 087 | 1,00% | 1 558 087 | 1,00% |
| Interreg SK-CZ | 90 139 463 | 901 395 | 1,00% | 901 395 | 1,00% |
| Interreg SK-HU | 155 808 987 | 758 928 | 1,00% | 758 928 | 1,00% |
| Spolu cieľ EÚS2 | **321 841 131** | **3 218 410** | **1,00%** | **3 218 410** | **1,00%** |
| Spolu EŠIF | **15 651 216 123** | **7 184 825 661** | **45,91%** | **1 832 116 926** | **11,71%** |

Zdroj údajov: RO

Vysvetlivky: 1 - Alokácia 2014-2020 EÚ zdroj je vrátane zdroja IZM s výkonnostnou rezervou v EUR

2 - len programy cieľa EÚS s RO na Slovensku, alokácia 2014-2020 predstavuje objem na celý program

Finančné údaje v EUR

Riadiace orgány si naplánovali na rok 2016 vyhlásiť výzvy s indikatívnou výškou alokácie (EÚ zdroj) 4 mld. EUR. Najväčší objem alokácie má naplánovaný OP KŽP vo výške   
1 634 mil. EUR, ďalej IROP v objeme 1 180 mil. EUR. Najväčší podiel indikatívnej alokácie na plánované výzvy v roku 2016 na alokácií programu má plánovaný program Interreg V-A SK-AT (94%), IROP a Interreg V-A SK-HU (67%). Naopak najmenší podiel má OP EVS 4,71% s indikatívnou výškou alokácie 278 mil. EUR.

Realizáciu veľkých projektov majú naplánovanú OP II a OP KŽP s výškou celkových oprávnených nákladov 2 584 mil. EUR (EÚ zdroj), z toho OP KŽP plánuje realizovať len jeden veľký projekt s objemom 48 mil. EUR. Výška celkových oprávnených nákladov   
na národné projekty predstavuje 2 767 mil. EUR. Národné projekty sú plánované v rámci OP II, OPKŽP, IROP OP VaI, OP EVS, OP ĽZ a OP RH.

## 3.6 Zmeny programov EŠIF

Dátumy schválenia jednotlivých programov ako aj zmeny programov k 31.12.2015 dokumentuje tabuľka č. 7.

Tabuľka č. 7 Schválenie a zmeny jednotlivých programov EŠIF k 31.12.2015

| Program | Dátum schválenia programu Európskou komisiou | Dátum zaslania zmeny programu Európskej komisii | Dátum schválenia zmeny programu Európskou komisiou | Dôvod modifikácie |
| --- | --- | --- | --- | --- |
| OP VaI | 28.10.2014 |  |  |  |
| OP II | 28.10.2014 | 17.12.2015 | K 31.12.2015 nebola zmena zo strany EK schválená | Zabezpečenie plynulej finančnej implementácie PO 7 Informačná spoločnosť a to vo forme úpravy financovania projektov PO 7 aplikovaním princípu „pro rata“ a taktiež možnosť financovať aktivity RO pre OPIS súvisiace s ukončovaním programového obdobia 2007 – 2013 z technickej pomoci OPII. |
| OP ĽZ | 09.12.2014 |  |  |  |
| OP KŽP | 28.10.2014 | Apríl 2015 | 11.06.2015 | Úprava fin. plánu OP KŽP - zmena miery spolufinancovania pre kategóriu rozvinutejšie regióny v rámci prioritnej osi 5, ako aj prioritnej osi 4, pričom výška zdrojov EÚ nebola žiadnou z navrhovaných úprav dotknutá. Úpravy sa týkali zdrojov národného spolufinancovania, konkrétne národných verejných zdrojov. Vykonané zmeny vo finančnom pláne boli opravou administratívnej chyby v OP KŽP, ku ktorej došlo počas jeho predloženia na EK. |
| IROP | 18.12.2014 |  |  |  |
| OP EVS | 27.11.2014 |  |  |  |
| OP TP | 15.12.2014 | 21.12.2015 |  | Zmeny, na ktoré sa nevzťahuje rozhodnutie EK - rozšírenie okruhu oprávnených prijímateľov z dôvodu presunu pôsobnosti a kompetencií a identifikácie subjektov, ktoré neboli zahrnuté v pôvodnej revízii, ale podieľajú sa svojou činnosťou na riadení, kontrole a audite EŠIF. |
| OP RH | 15.07.2015 |  |  |  |
| PRV | 13.02.2015 | 18.06.2015 | K 31.12.2015 nebola zmena zo strany EK schválená (schválené až v januári 2016) | Zosúladenie PRV s legislatívou EÚ, najmä v dôsledku nariadenia (EÚ) 1378/2014, ktorým sa mení príloha I nariadenia (EÚ) č. 1305/2013 a prílohy II a III nariadenia (EÚ) č. 1307/2013, ktorými sa zvyšuje celkový príspevok EÚ pre PRV SR 2014-2020 z 1 545 272 844 EUR na 1 559 691 844 EUR, t.j. o 14 419 000 EUR, a preto bolo potrebné upraviť príslušné časti jeho fin. plánu,  zmeny administratívneho a edičného charakteru. |
| Interreg SK-AT | 28.07.2015 |  |  |  |
| Interreg SK-CZ | 11.06.2015 |  |  |  |
| Interreg SK-HU | 30.09.2015 |  |  |  |
| INTERACT III | 13.08.2015 |  |  |  |

Zdroj údajov: RO

## 3.7 Stav čerpania

K 31.12.2015 bolo vykázané čerpanie programov EŠIF iba za PRV. Do stanoveného termínu boli prijímateľom vyplatené platby v rámci priority 4 PRV v celkovej výške 129 889 552 EUR, z toho príspevok z Európskeho poľnohospodárskeho fondu pre rozvoj vidieka (ďalej len „EPFRV“) bol vo výške 97 000 856 EUR. Uvedený objem fin. prostriedkov predstavuje čerpanie PRV (EÚ zdroja) na úrovni 6,3%.

K 31.12.2015 neboli CO (MF SR) predložené výdavky na schválenie v rámci súhrnných žiadostí o platbu za ostatné programy programového obdobia 2014 – 2020.

Pre jednotlivé záväzky programového obdobia 2014 – 2020 platí pravidlo „n+3“. Plnenie tohto pravidla sa bude sledovať po prvýkrát v roku 2017, t. j. do konca roka 2017 bude potrebné vyčerpať a v žiadostiach o platbu deklarovať Európskej komisii v rámci 7 OP[[6]](#footnote-6) oprávnené výdavky v minimálnom objeme 642 515 205,49 EUR. V rámci 5 OP[[7]](#footnote-7), ktoré boli schválené Európskou komisiou až v roku 2015, sa bude sledovať pravidlo „n+3“ po prvýkrát v roku 2018.

**Zálohové platby**

V zmysle čl. 134 nariadenia Európskeho parlamentu a Rady (EÚ) č. 1303/2013 sú zo strany EK v programovom období 2014 – 2020 poskytované počiatočné zálohové platby v celkovej výške 3 % z celkovej alokácie zníženej o výkonnostnú rezervu v roku 2014 – 2016, t. j. v každom roku vo výške 1 %. Zároveň sú SR v rokoch 2016 – 2020 poskytované ročné zálohové platby (z celkovej alokácie poníženej o výkonnostnú rezervu), ktorých výška je pre každý rok určená nasledovne: 2 % v roku 2016, 2,625 % v roku 2017, 2,75 % v roku 2018, 2,875 % v roku 2019, 3 % v rokoch 2020 – 2023.

K 31.12.2015 boli na účty CO pre 12 OP v rámci EŠIF (okrem PRV) prijaté počiatočné zálohové platby v celkovej výške 287 529 840,55 EUR za zdroj EÚ, z toho v rámci 1. tranže vo výške 129 538 791,47 EUR za zdroj EÚ a v rámci 2. tranže vo výške 137 060 223,97 EUR. V roku 2015 bola zároveň poskytnutá dodatočná zálohová platba vo výške 29 % alokácie z IZM v celkovej sume 20 930 825,11 EUR. V zmysle čl. 22a nariadenia Európskeho parlamentu a Rady (EÚ) 2015/779 z 20.05.2015 je potrebné do 12 mesiacov od nadobudnutia účinnosti tohto nariadenia predložiť Európskej komisii zúčtovanie minimálne 50 % dodatočnej počiatočnej zálohovej platby za Iniciatívu na podporu zamestnanosti mladých ľudí, čo v podmienkach SR predstavuje 10 465 412,56 EUR v termíne do 23.05.2016. Podrobnejšie údaje o prijatých priebežných zálohových platbách dokumentuje tab. č. 8.

Tabuľka č. 8 Prehľad prijatých priebežných zálohových platieb v členení za OP a fondy v roku 2014 a roku 2015 (v EUR)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Operačný program | Fond | Spolu prijaté zálohové platby  (v EUR) | Suma 1. tranže zálohovej platby za rok 2014 (1%)  (v EUR) | Dátum prijatia | Suma 1. tranže zálohovej platby za rok 2015 (1%)  (v EUR) | Dátum prijatia | Dodatočná zálohová platba v rámci IZM  (v EUR) | Dátum prijatia dodatočnej zálohovej platby  (v EUR) |
| OP VaI | EFRR | 42 555 816,50 | 21 277 908,25 | 20.11.2014 | 21 277 908,25 | 6.2.2015 |  |  |
| OP II | KF | 43 374 216,32 | 21 687 108,16 | 26.11.2014 | 21 687 108,16 | 6.2.2015 |  |  |
| EFRR | 31 153 066,52 | 15 576 533,26 | 26.11.2014 | 15 576 533,26 | 6.2.2015 |  |  |
| OP ĽZ | ESF | 35 662 551,26 | 17 831 275,63 | 31.12.2014 | 17 831 275,63 | 1.4.2015 |  |  |
| EFRR | 4 574 151,54 | 2 287 075,77 | 30.01.2015 | 2 287 075,77 | 6.2.2015 |  |  |
| IZM | 22 374 330,29 | 721 752,59 | 31.12.2014 | 721 752,59 | 1.4.2015 | 20 930 825,11 | 29.5.2015 |
| OP KŽP | KF | 34 988 910,50 | 17 494 455,25 | 26.11.2014 | 17 494 455,25 | 6.2.2015 |  |  |
| EFRR | 23 971 521,08 | 11 985 760,54 | 26.11.2014 | 11 985 760,54 | 6.2.2015 |  |  |
| IROP | EFRR | 32 937 559,28 | 16 468 779,64 | 28.01.2015 | 16 468 779,64 | 6.2.2015 |  |  |
| OP EVS | ESF | 5 234 846,52 | 2 617 423,26 | 29.12.2014 | 2 617 423,26 | 1.4.2015 |  |  |
| OP TP | EFRR | 3 181 438,24 | 1 590 719,12 | 28.01.2015 | 1 590 719,12 | 6.2.2015 |  |  |
| OP RH | ERNF | 296 758,00 | 0,00 |  | 296 758,00 | 18.8.2015 |  |  |
| Interreg  V-A SK-AT | EFRR | 1 517 853,62 | 0,00 |  | 1 517 853,62 | 18.9.2015 |  |  |
| Interreg  V-A SK-CZ | EFRR | 1 802 789,26 | 0,00 |  | 1 802 789,26 | 6.7.2015 |  |  |
| Interreg  V-A SK-HU | EFRR | 3 116 179,74 | 0,00 |  | 3 116 179,74 | 22.10.2015 |  |  |
| INTERACT III | EFRR | 787 851,88 | 0,00 |  | 787 851,88 | 10.9.2015 |  |  |
| Spolu za r. 2014 a 2015 | | **287 529 840,55** | **129 538 791,47** | | **137 060 223,97** | | **20 930 825,11** | |

Zdroj: CO

## 3.8 Certifikácia výdavkov a systémov riadenia a kontroly

V sledovanom období nebola vykonaná žiadna certifikácia výdavkov vzhľadom k tomu, že na CO neboli predložené žiadne SŽP.

## 3.9 Nezrovnalosti a finančné opravy

V sledovanom období neboli CO oznámené žiadne nezrovnalosti.

## 3.10 Audit

### 3.10.1. Vládny audit

OA v zmysle čl. 127 nariadenia Európskeho parlamentu a Rady (EÚ) č. 1303/2013 zodpovedá za zabezpečenie vykonávania systémových auditov, ktorých predmetom je overenie riadneho fungovania riadiaceho a kontrolného systému operačných programov, auditov operácií, ktorými sa na primeranej vzorke overujú výdavky deklarované Európskej komisii ako aj za vykonávanie auditov účtov, ktorých cieľom je získanie primeraného uistenia o úplnosti, presnosti a pravdivosti súm deklarovaných v účtoch uvedených v čl. 137 predmetného nariadenia.

Úlohy OA v podmienkach SR zabezpečuje sekcia auditu a kontroly MF SR v súčinnosti so spolupracujúcimi orgánmi – Úradom vládneho auditu, resp. inou právnickou osobou poverenou podľa § 19 ods. 5 zákona o finančnej kontrole a audite[[8]](#footnote-8).

Podľa stratégie auditu pre programové obdobie 2014 – 2020 pre programy Európskeho fondu regionálneho rozvoja, Kohézneho fondu, Európskeho sociálneho fondu a Európskeho námorného a rybárskeho fondu sú systémové audity, audity operácií a audity účtov vykonávané ako vládny audit podľa ustanovení zákona o finančnej kontrole   
a audite, ktorý s účinnosťou od 01. 01. 2016 zrušil zákon o finančnej kontrole a vnútornom audite.

Vzhľadom na počiatočnú fázu implementácie EŠIF ako aj na skutočnosť, že v účtovnom období 01. 01. 2014 - 30. 06. 2015 neboli žiadne výdavky deklarované Európskej komisii, neboli orgánom auditu vo vzťahu k tomuto účtovnému roku vykonávané systémové audity, audity operácií ani audity účtov. Orgán auditu v  sledovanom období 01. 01. 2014 - 31. 12. 2015 zabezpečil výkon auditov pripravenosti, zameraných na overovanie splnenia kritérií určenia (tzv. dezignačných kritérií) podľa čl. 124 a podľa prílohy č. XIII nariadenia Európskeho parlamentu a Rady (EÚ) č. 1303/2013.

### 3.10.2. Audity pripravenosti v oblasti Európskeho fondu regionálneho rozvoja a Kohézneho fondu

**OP Integrovaná infraštruktúra (A636)**

Audit pripravenosti pre OP Integrovaná infraštruktúra bol ukončený v novembri 2015. Vzhľadom na identifikované nedostatky prijal RO nápravné opatrenia, ktorých splnenie bolo overené OA v decembri 2015. Výsledkom vykonanej audítorskej práce bolo poskytnutie výroku ku dňu 11. 12. 2015: Stanovisko bez výhrad s obmedzením rozsahu pre informačné systémy a finančné nástroje vzhľadom na prebiehajúce audity pripravenosti v rámci koordinátora pre nastavenie finančných nástrojov a informačných systémov.

**OP Kvalita životného prostredia (A638)**

Audit pripravenosti pre OP Kvalita životného prostredia bol ukončený v októbri 2015. Vzhľadom na identifikované nedostatky prijal RO nápravné opatrenia, ktorých splnenie bolo overené OA v decembri 2015. Výsledkom vykonanej audítorskej práce bolo poskytnutie výroku ku dňu 11. 12. 2015: Stanovisko bez výhrad s obmedzením rozsahu pre informačné systémy a finančné nástroje vzhľadom na prebiehajúce audity pripravenosti v rámci koordinátora pre nastavenie finančných nástrojov a informačných systémov.

**OP Technická pomoc (A641)**

Audit pripravenosti pre OP Technická pomoc bol ukončený v decembri 2015. Výsledkom vykonanej audítorskej práce bolo poskytnutie výroku ku dňu 11. 12. 2015: Stanovisko s výhradou. Vzhľadom na identifikované nedostatky prijal RO nápravné opatrenia, ktorých splnenie bude overené OA vo februári 2016.

V rámci **OP VaI, IROP, Interreg V-A SK–CZ, Interreg V-A SK–AT, Interreg V-A SK–HU a OP INTERACT III 2014** – **2020** zabezpečuje/zabezpečí OA výkon auditov pripravenosti v roku 2016 a závery z týchto auditov budú uvedené v nasledujúcej správe o stave implementácie EŠIF.

### 3.10.3. Audity pripravenosti v oblasti Európskeho sociálneho fondu

**OP Efektívna verejná správa (A640)**

Audit pripravenosti pre OP Efektívna verejná správa bol ukončený v septembri 2015. Vzhľadom na identifikované nedostatky prijal RO nápravné opatrenia, ktorých splnenie bolo overené OA v decembri 2015. Výsledkom vykonanej audítorskej práce bolo poskytnutie výroku ku dňu 11. 12. 2015: Stanovisko bez výhrad s obmedzením rozsahu pre informačné systémy vzhľadom na prebiehajúci audit pripravenosti v rámci informačných systémov.

V rámci OP Ľudské zdroje OA zabezpečuje výkon auditu pripravenosti v roku 2016 a závery z tohto auditu budú uvedené v nasledujúcej správe o stave implementácie EŠIF.

### 3.10.4. Audity pripravenosti v oblasti Európskeho námorného a rybárskeho fondu

V rámci **OP Rybné hospodárstvo** OA zabezpečí výkon auditu pripravenosti v roku 2016 a závery z tohto auditu budú uvedené v nasledujúcej správe o stave implementácie EŠIF.

### 3.10.5 Prierezové audity

**CO (A646)**

Audit pripravenosti pre CO bol ukončený v auguste 2015. Vzhľadom na identifikované nedostatky prijal CO nápravné opatrenia, ktorých splnenie bolo overené OA v decembri 2015. Výsledkom vykonanej audítorskej práce bolo poskytnutie výroku ku dňu 11. 12. 2015: Stanovisko bez výhrad s obmedzením rozsahu pre informačné systémy a finančné nástroje vzhľadom na prebiehajúce audity pripravenosti v rámci koordinátora pre nastavenie finančných nástrojov a informačných systémov.

**CKO (A647)**

Audit pripravenosti pre CKO bol ukončený v auguste 2015. Vzhľadom na identifikované nedostatky prijal CKO nápravné opatrenia, ktorých splnenie bolo overené OA v decembri 2015. Výsledkom vykonanej audítorskej práce bolo poskytnutie výroku ku dňu 23. 12. 2015: Stanovisko bez výhrad.

**Orgán zabezpečujúci ochranu finančných záujmov (A745)**

Audit pripravenosti pre orgán zabezpečujúci ochranu finančných záujmov bol ukončený v novembri 2015. Vzhľadom na identifikované nedostatky prijal orgán zabezpečujúci ochranu finančných záujmov nápravné opatrenia, ktorých splnenie bolo overené OA v decembri 2015. Výsledkom vykonanej audítorskej práce bolo poskytnutie výroku ku dňu 10. 12. 2015: Stanovisko bez výhrad.

**Gestori horizontálnych princípov - HP udržateľný rozvoj (A648)**

Audit pripravenosti pre orgán, ktorý je zodpovedný za HP udržateľný rozvoj (ÚV SR) bol ukončený v novembri 2015. Vzhľadom na identifikované nedostatky prijal ÚV SR nápravné opatrenia, ktorých splnenie bolo overené OA v decembri 2015. Výsledkom vykonanej audítorskej práce bolo poskytnutie výroku ku dňu 11. 12. 2015: Stanovisko bez výhrad s obmedzením rozsahu pre informačné systémy vzhľadom na prebiehajúci audit pripravenosti v rámci informačných systémov.

**Gestori horizontálnych princípov - HP rovnosť medzi mužmi a ženami a nediskriminácia (A708)**

Audit pripravenosti pre orgán, ktorý je zodpovedný za HP rovnosť medzi mužmi a ženami a nediskriminácia (MPSVR SR) bol ukončený v novembri 2015. Vzhľadom na identifikované nedostatky prijalo MPSVR SR nápravné opatrenia, ktorých splnenie bolo overené OA v decembri 2015. Výsledkom vykonanej audítorskej práce bolo poskytnutie výroku ku dňu 11. 12. 2015: Stanovisko bez výhrad s obmedzením rozsahu pre  informačné systémy vzhľadom na prebiehajúce audity pripravenosti v rámci informačných systémov.

V súvislosti s auditom pripravenosti pre Koordinátora pre nastavenie finančných nástrojov zabezpečuje OA ich výkon v roku 2016. Závery z  auditu budú uvedené v nasledujúcej správe o stave implementácie EŠIF.

**Informačné systémy ISUF a ITMS2014+ (A649)**

Audit pripravenosti pre informačné systémy ISUF a ITMS2014+ sa v roku 2015 vykonával v troch fázach. Prvá a druhá fáza bola ukončená v novembri 2015 a tretia v decembri 2015. Vzhľadom na nedostatky identifikované v 1. fáze implementovaných funkcionalít prijal ÚV SR nápravné opatrenia, ktorých splnenie bolo overené OA a vyhodnotené ako dostatočné v decembri 2015. V súvislosti s plnením hlavného cieľa auditu OA upozornil na skutočnosť, že rozsah overovaných postupov v tomto vládnom audite je závislý od funkcionalít informačného systému ISUF a ITMS2014+, ktoré boli v čase výkonu auditu uvedené do ostrej prevádzky. Z uvedeného dôvodu OA vydal stanovisko bez výhrad vynímajúc overenie plnenia čiastkových cieľov kritérií určenia so zameraním na informačné systémy ISUF a ITMS2014+, ktoré sa vzťahujú na funkcionality informačných systémov ISUF a ITMS2014+, ktoré v čase výkonu auditu do ostrej prevádzky uvedené neboli.

### 3.11 Koordinácia opatrení zameraných na ochranu finančných záujmov EÚ v SR

V oblasti ochrany finančných záujmov Európskej únie v SR (ďalej len „OFZ EÚ“) sekcia kontroly a prevencie korupcie ÚV SR pôsobí ako kontaktné pracovisko pre Európsky úrad boja proti podvodom - OLAF a plní funkciu koordinačného útvaru boja proti podvodom - Anti-fraud coordination service (AFCOS). Túto činnosť sekcia zabezpečuje prostredníctvom odboru Centrálny kontaktný útvar pre OLAF (ďalej len „OCKÚ OLAF“).

Na medzinárodnej úrovni aj v roku 2015 OCKÚ OLAF zastupoval SR v orgánoch, výboroch a pracovných skupinách Rady EÚ a Európskej komisie, najmä v Poradnom výbore OLAF-u na koordináciu boja proti podvodom (COCOLAF), Pracovnej skupine Rady - boj proti podvodom (GAF), sieti komunikátorov Európskeho úradu pre boj proti podvodom (OAFCN). V oblasti bilaterálnej výmeny skúseností s ostatnými členskými štátmi EÚ sa s témou OFZ EÚ uskutočnili stretnutia s českým AFCOSom (v Bratislave, v Luhačoviciach), ako aj stretnutie s Bulharským AFCOSom v Bratislave.

**Riadiaci výbor pre ochranu finančných záujmov Európskej únie v Slovenskej republike**

Na národnej úrovni zabezpečoval OCKÚ OLAF v roku 2015 koordináciu ochrany finančných záujmov EÚ a boja proti podvodom prostredníctvom siete AFCOS a v rámci zasadnutí Riadiaceho výboru (ďalej aj „RV“) pre ochranu finančných záujmov Európskej únie v Slovenskej republike (v roku 2015 sa uskutočnili 2 zasadnutia RV).

**Národná stratégia ochrany finančných záujmov EÚ v SR**

Vláda Slovenskej republiky schválilana svojom rokovaní dňa 07.01.2015 aktualizovanú **Národnú stratégiu ochrany finančných záujmov EÚ v SR** (ďalej len „Národná stratégia“) vypracovanú v nadväznosti na programové obdobie 2014 – 2020. Národná stratégia bola vypracovaná so zreteľom na vývoj potreby zlepšiť ochranu finančných prostriedkov poskytovaných z rozpočtu EÚ v období rokov 2014 – 2020a nahrádza Národnú stratégiu ochrany finančných záujmov ES v SR, ktorá bola schválená uznesením vlády č. 547 z 27.06.2007 vrátane jej neskorších aktualizácií.

Do obsahu Národnej stratégie sa premieta podrobný opis jednotlivých častí **protipodvodného cyklu:** prevencia – predchádzanie podvodom a nezrovnalostiam, ich odhaľovanie, vyšetrovanie, stíhanie a vymáhanie neoprávnene vyplatených finančných prostriedkov a sankcie.

V roku 2015 sa OCKÚ OLAF v spolupráci s partnermi siete AFCOS zameriaval na plnenie a realizáciu úloh vyplývajúcich z nového **Akčného plánu** k Národnej stratégii ochrany finančných záujmov EÚ v SR, ktoré reflektovali zmeny pre programové obdobie   
2014 – 2020. Plnenie Akčného plánu je vyhodnocované v polročných intervaloch a schvaľované členmi RV.

**Oblasť nezrovnalostí pri čerpaní finančných prostriedkov Európskej únie**

V zmysle úlohy z akčného plánu k OFZ EÚ v SR (príloha Národnej stratégie) bola vypracovaná **Ročná správa o nezrovnalostiach za rok 2014**, ktorá poskytla celkový prehľad identifikovaných a zaevidovaných nezrovnalostí na národnej úrovni ako aj ich porovnanie s predchádzajúcim rokom, pričom osobitná pozornosť v nej bola venovaná potenciálnym podvodom, preukázaným podvodom a tiež oblasti verejného obstarávania.

V súvislosti s prípravou nového modulu IMS (Irregularity Management System)[[9]](#footnote-9) 5.0 pre nahlasovanie nezrovnalostí pre viacročný finančný rámec 2014 – 2020 na OLAF v Európskej komisii boli v priebehu roka vypracovávané a zasielané CO podklady k vypracovaniu potrebných usmernení a metodických pokynov, týkajúcich sa oblasti nezrovnalostí.

V priebehu roka 2015 sa OCKÚ OLAF v spolupráci s CO/CKO podieľal na vývoji nového ITMS2014+.

# 4 Plnenie výkonnostného rámca

Výkonnostný rámec predstavuje rámec plánovaných hodnôt vybraných ukazovateľov každej prioritnej osi programov v rámci EŠIF na programové obdobie 2014 – 2020, s výnimkou prioritnej osi programu zameranej na technickú pomoc. Pozostáva z ukazovateľov a ich čiastkových cieľov a zámerov. Po dosiahnutí čiastkových cieľov sa môže v rámci príslušnej prioritnej osi využiť výkonnostná rezerva. Zámerom výkonnostnej rezervy[[10]](#footnote-10) je reagovať na nedostatky v implementácii EŠIF a v prípade potreby realokovať finančné prostriedky z neefektívnych prioritných osí programov do perspektívnejších oblastí podpory iných prioritných osí programov.

Monitorovanie plnenia ukazovateľov výkonnostného rámca sa uskutočňuje prostredníctvom výhľadového plánu implementácie OP, ktorý informuje o plánovanom napĺňaní čiastkových cieľov a zámerov ukazovateľov výkonnostného rámca na ročnej báze. Vyhodnotenie plánov plnenia čiastkových cieľov ukazovateľov výkonnostného rámca do konca roku 2018 je súčasťou Prílohy č. 3. Plnenie čiastkových cieľov ukazovateľov výkonnostného rámca je naplánované tak, aby do konca roku 2018 boli čiastkové ciele ukazovateľov splnené. Zároveň priebežné hodnotenie plnenia čiastkových cieľov za účelom sledovania výkonnostného rámca (a prípadného prerozdelenia výkonnostnej rezervy v r. 2019) je súčasťou schváleného plánu hodnotení EŠIF, ktoré sa bude realizovať v rokoch 2017, 2018, 2019.

K 31.12.2015 ešte neboli dosiahnuté žiadne hodnoty ukazovateľov výkonnostného rámca, s výnimkou priority 4 PRV, ktoré sú podrobnejšie uvedené v tabuľke č. 9.

Tabuľka č. 9 Plnenie čiastkových cieľov ukazovateľov výkonnostného rámca k 31.12.2015

| Program | Priorita | Názov ukazovateľa | Merná jednotka | Dosiahnutá hodnota k 31.12.2015 | Čiastkový cieľ na rok 2018 | % plnenia čiastkového cieľa |
| --- | --- | --- | --- | --- | --- | --- |
| PRV | 4 | Celkové verejné výdavky P4 | EUR | 129 889 532 | 358 615 200 | 36% |

Zdroj údajov: RO pre PRV

# 5 Plnenie akčných plánov ex ante kondicionalít

Ex ante kondicionality sú predbežné podmienky, ktorých splnením Európska komisia podmienila prijatie Partnerskej dohody a jednotlivých programov, predstavujú preddefinované nevyhnutné kritérium, ktoré je potrebné splniť najneskôr v termíne do 31.12.2016. Predstavujú jeden z hlavných pilierov výsledkovo orientovanej politiky súdržnosti a ich zámerom je účinne a efektívne napĺňať ciele stratégie Európy 2020 na úrovni členských štátov. EAK sú podmienkou prijatia komplexných a časovo náročných opatrení, ktoré si vyžadujú najmä vypracovanie nových národných stratégií, politík, ako aj novelizáciu niektorých zákonov.

Akčný plán predstavuje presný zoznam postupových krokov (plánovaných aktivít) s priradením plánovaného termínu plnenia ku každej aktivite tak, aby došlo k celkovému plneniu všetkých kritérií (opatrení) EAK v stanovenom termíne. EAK je splnená vtedy, keď je vykázané plnenie všetkých stanovených kritérií. Plnenie jednotlivých termínov plánovaných aktivít z akčných plánov je sledované na národnej úrovni (CKO) ako aj na úrovni EK. V nadväznosti na povinnosť členského štátu preukázať EK plnenie nesplnených EAK, CKO poskytuje informácie o pokroku v plnení u tematických EAK od prijatia relevantných programov a u všeobecných EAK od prijatia Partnerskej dohody.

CKO ako národný koordinátor ex ante kondicionalít na základe podkladov od gestorov jednotlivých EAK a riadiacich orgánov vypracoval Správu o stave plnenia EAK k 31.12.2015 ako prílohu č. 1 k Správe o stave implementácie EŠIF. Vyhodnotenie plnenia EAK a odpočty plnenia opatrení akčného plánu pre splnenie EAK predkladajú na CKO gestori EAK v zmysle úlohy B.1 z uznesenia vlády č. 381/2014 zo dňa 20.08.2014.

Nasledujúca tabuľka č. 10 poskytuje prehľad o všetkých EAK, ku ktorým sa SR zaviazala, s popisom aktuálneho stavu plnenia, označením gestora a plánovaného termínu jej naplnenia. Podrobnejšie údaje o stave plnenia EAK k 31.12.2015 obsahuje príloha č. 1 tejto správy.

Tabuľka č. 10 Plnenie EAK k 31.12.2015

| Kód[[11]](#footnote-11) | Skrátený názov EAK | Stav plnenia | Gestor | Termín plnenia |
| --- | --- | --- | --- | --- |
| T 1.1 | Výskum a inovácie | čiastočne | MŠVVŠ SR, MH SR | N/A[[12]](#footnote-12) |
| T 1.2 | Výskum a inovačná infraštruktúra | nie | MŠVVŠ SR a MH SR | N/A |
| T 2.1 | Digitálny rast | **áno** | MF SR | --- |
| T 2.2 | Infraštruktúra sietí novej generácie | **áno** | MF SR | --- |
| T 3.1 | Podpora podnikania | čiastočne | MH SR a MV SR | 01.03.2016 |
| T 4.1 | Energetická účinnosť | **áno** | MH SR | --- |
| T 4.2 | Výroba tepla a elektriky | **áno** | MH SR | --- |
| T 4.3 | Obnoviteľné zdroje energie | **áno** | MH SR | --- |
| T 5.1 | Predchádzanie rizikám a jeho riadenie | **áno[[13]](#footnote-13)** | MŽP SR a MV SR | --- |
| T 6.1 | Vodné hospodárstvo | **áno[[14]](#footnote-14)** | MŽP SR | --- |
| T 6.2 | Odpadové hospodárstvo | **áno15** | MŽP SR | --- |
| T 7.1 | Cestná doprava | čiastočne | MDVRR SR | 31.12.2016 |
| T 7.2 | Železničná doprava | čiastočne | MDVRR SR | 31.12.2016 |
| T 7.3 | Iné druhy dopravy | čiastočne | MDVRR SR | 31.12.2016 |
| T 8.1 | Aktívna politika trhu práce | **áno15** | MPSVR SR | --- |
| T 8.2 | Samostatná zárobková činnosť, podnikanie a zakladanie podnikov | **áno** | MH SR | --- |
| T 8.3 | Reforma inštitúcií trhu práce | **áno15** | MPSVR SR a ÚPSVR SR | --- |
| T 8.4 | Aktívne a zdravé starnutie | **áno** | MPSVR SR a ÚPSVR SR | --- |
| T 8.6 | Iniciatíva zamestnanosti mladých | **áno** | MPSVR SR | --- |
| T 9.1 | Znižovanie chudoby | čiastočne | MPSVR SR | 31.03.2016 |
| T 9.2 | Politika začlenenia Rómov | **áno[[15]](#footnote-15)** | ÚSVRK | --- |
| T 9.3 | Zdravie | **áno16** | MZ SR | --- |
| T 10.1 | Predčasné ukončovanie školskej dochádzky | **áno[[16]](#footnote-16)** | MŠVVŠ SR | --- |
| T 10.2 | Vyššie vzdelávanie | čiastočne[[17]](#footnote-17) | MŠVVŠ SR | 31.03.2016 |
| T 10.3 | Celoživotné vzdelávanie | **áno[[18]](#footnote-18)** | MŠVVŠ SR | --- |
| T 10.4 | Odborné vzdelávanie | **áno19** | MŠVVŠ SR | --- |
| T 11 | Verejná správa | čiastočne | MV SR | 30.06.2016 |
| V 1 | Nediskriminácia | čiastočne | MPSVR SR | 30.06.2016 |
| V 2 | Rodová rovnosť | čiastočne | MPSVR SR | 30.06.2016 |
| V 3 | Zdravotné postihnutie | čiastočne | MPSVR SR | 30.06.2016 |
| V 4 | Verejné obstarávanie | čiastočne[[19]](#footnote-19) | ÚVO, ÚV SR, MV SR | 31.08.2016 |
| V 5 | Štátna pomoc | čiastočne | Protimonopolný úrad SR | 31.03.2016 |
| V 6 | EIA/SEA | **áno**[[20]](#footnote-20) | MŽP SR | --- |
| V 7 | Štatistické systémy a ukazovatele výsledkov | čiastočne | ÚV SR a RO | 30.06.2016 |
| EPFRV 4.1 | Dobrý poľnohospodársky a environmentálny stav | **áno** | MPRV SR | --- |
| EPFRV 4.2 | Minimálne požiadavky na hnojivá a prípravky | **áno** | MPRV SR | --- |
| EPFRV 4.3 | Iné príslušné vnútroštátne normy | **áno** | MPRV SR | --- |

Zdroj: CKO

Stav plnenia EAK, ktorých je v SR 37, môžeme zhrnúť nasledovne:

Splnené[[21]](#footnote-21) EAK: 22 (EAK je splnená, ak sú všetky kritériá splnené).

Čiastočné splnené EAK: 14 (V prípade splnenia aspoň jedného kritéria je EAK v stave čiastočného plnenia).

Nesplnené EAK: 1 (Nesplnená EAK nevykazuje plnenie ani jedného kritéria).

V poslednej správe o stave plnenia EAK, ktorá hodnotila stav EAK k 30.06.2015, bolo zaznamenaných 14 EAK ako splnených. K 31.12.2015 prišlo k pokroku v plnení jednotlivých EAK, aktuálne evidujeme 22 splnených EAK, čo môžeme vyhodnotiť za polročné obdobie ako priaznivý nárast počtu splnených EAK.

# 6 Finančné plnenie tematických cieľov

Finančné plnenie tematických cieľov k 31.12.2015 v porovnaní s indikatívnou výškou podpory z EÚ zdrojov na jednotlivé tematické ciele podľa PD SR dokumentuje tabuľka č. 11. Do 31.12.2015 boli čerpané iba finančné prostriedky z EPFRV v rámci priority 4 PRV, ktorá 50 % prispieva k tematickému cieľu 5 a 50 % k tematickému cieľu 6.

Tabuľka č. 11 Finančné plnenie tematických cieľov k 31.12.2015

| Tematický cieľ | Indikatívna výška podpory z EÚ zdrojov podľa tematického cieľa pre všetky EŠIF podľa PD SR1 | Poskytnutá podpora z EÚ zdrojov k 31.12.20152 | % podpory poskytnutej z EÚ zdrojov v porovnaní s indikatívnou výškou podpory uvedenou v PD SR |
| --- | --- | --- | --- |
| 1. Posilnenie výskumu, technologického rozvoja a inovácií | 1 849 125 523 | 0 | 0% |
| 1. Zlepšenie prístupu k informáciám a IKT a zlepšenie ich využívania a kvality | 825 683 592 | 0 | 0% |
| 1. Zvýšenie konkurencieschopnosti MSP, sektora poľnohospodárstva (v prípade EPFRV) a sektora rybárstva a akvakultúry (v prípade ENRF) | 914 635 480 | 0 | 0% |
| 1. Podpora prechodu na nízko uhlíkové hospodárstvo vo všetkých sektoroch | 1 119 171 222 | 0 | 0% |
| 1. Podpora prispôsobovania sa zmene klímy, predchádzanie a riadenie rizika | 995 298 991 | 48 500 428 | 4,87% |
| 1. Zachovanie a ochrana životného prostredia a podpora efektívneho využívania zdrojov | 1 858 443 897 | 48 500 428 | 2,61% |
| 1. Podpora udržateľnej dopravy a odstraňovanie prekážok v kľúčových sieťových infraštruktúrach | 3 495 128 621 | 0 | 0,00% |
| 1. Podpora udržateľnosti a kvality zamestnanosti a mobility pracovnej sily | 1 189 558 794 | 0 | 0% |
| 1. Podpora sociálneho začlenenia, boj proti chudobe a akejkoľvek diskriminácii | 1 407 671 723 | 0 | 0,00% |
| 1. Investovanie do vzdelávania, školení a odbornej prípravy, ako aj zručností a celoživotného vzdelávania | 736 744 582 | 0 | 0% |
| 1. Posilnenie inštitucionálnych kapacít orgánov verejnej správy a zainteresovaných strán a efektivity verejnej správy | 267 311 313 | 0 | 0,00% |
| Technická pomoc | 598 425 995 | 0 | 0% |
| SPOLU | 15 257 199 733 | 97 000 856 | 0,64% |

Zdroj: PD SR, RO

Vysvetlivky: 1 - Indikatívna výška podpory z EÚ zdrojov (EFRR, ESF, KF, EPFRV, ENRF, bez IZM) vrátane výkonnostnej rezervy podľa tematického cieľa za programy cieľa Investovanie do rastu a zamestnanosti podľa PD SR v EUR

2 – K 31.12.2015 boli vyplatené výdavky iba v rámci EPFRV v rámci priority 4 PRV v EUR

# 7 Finančné plnenie cieľov súvisiacich so zmenou klímy

Finančné plnenie cieľov súvisiacich so zmenou klímy k 31.12.2015 podľa jednotlivých fondov je uvedené v tabuľke č. 12. Do 31.12.2015 boli čerpané iba finančné prostriedky z EPFRV v rámci priority 4 PRV a to vo výške 97 000 856 EUR. V zmysle prílohy II vykonávacieho nariadenia Komisie (EÚ) č. 215/2014 sa pre výpočet podpory poskytovanej na ciele v oblasti zmeny klímy v rámci priority 4 – Obnova, zachovanie a posilnenie ekosystémov, ktoré súvisia s poľnohospodárstvom a lesným hospodárstvom použije koeficient 100 %.

Tabuľka č. 12 Výdavky na opatrenia zamerané na zmenu klímy podľa jednotlivých fondov k 31.12.2015

|  |  |  |  |
| --- | --- | --- | --- |
| Fond | Alokácia  2014 – 2020  EÚ zdroj 1 | Certifikované výdavky na opatrenia zamerané na zmenu klímy (EÚ zdroj) | Podiel certifikovaných výdavkov na opatrenia zamerané na zmenu klímy na celkovej alokácii fondu v % |
| EFRR | 7 360 295 382 | 0 | 0% |
| KF | 4 168 251 427 | 0 | 0% |
| ESF | 2 167 595 080 | 0 | 0% |
| ENRF | 15 785 000 | 0 | 0% |
| EPFRV | 1 545 272 844 | 97 000 856 | 6,28% |
| Spolu EŠIF | **15 257 199 733** | **97 000 856** | **0,64%** |

Zdroj údajov: ITMS 2014+, RO

Vysvetlivky: Finančné údaje sú uvedené v EUR

1 - Alokácia 2014-2020 EÚ zdroj je s výkonnostnou rezervou, bez zdroja IZM za programy cieľa Investovanie do rastu a zamestnanosti

# 8 Implementácia finančných nástrojov

Nevyhnutným predpokladom pre implementáciu finančných nástrojov v SR bolo vytvorenie implementačnej štruktúry prostredníctvom fondu fondov v zmysle uznesenia vlády SR  č.736/2013 zo dňa 18.12.2013 k návrhu „Postupu implementácie finančných nástrojov cez Slovenský investičný holding v programovom období 2014 – 2020“. V prípade Slovenskej republiky bol vytvorený Slovak Investment Holding, a.s. (ďalej ako „SIH“)   
dňa 26.04.2014, ktorý je spravovaný správcom SZRB Asset Management, a.s. (ďalej ako „SZRBAM“) založeným dňa 5. mája 2014.

Zároveň bolo potrebné vypracovať ex ante hodnotenie pre použitie finančných nástrojov v SR, ktorého podpornú analýzu vypracovala Európska investičná banka v spolupráci s PricewaterhouseCoopers. Práce na tvorbe ex ante hodnotenia prebiehali od marca 2014   
do februára 2015, kedy bol zverejnený dokument „Závery ex ante hodnotenia pre využitie finančných nástrojov v Slovenskej republike v programovom období 2014 – 2020“.

Ďalším z krokov pre úspešné nastavenie implementácie finančných nástrojov bolo vytvorenie legislatívnych a metodických dokumentov, a to:

1. Systém finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020, schválený uznesením vlády SR dňa 6. novembra 2014,
2. Systém riadenia finančných nástrojov financovaných z Kohézneho fondu, Európskeho fondu regionálneho rozvoja a Európskeho sociálneho fondu na programové obdobie 2014 – 2020, schválený uznesením vlády SR dňa 8. apríla 2015,
3. Zákon č. 323/2015 Z. z. o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov, platný od 10. novembra 2015 a účinný od 1. decembra 2015.

V zmysle § 6 zákona č. 323/2015 Z. z. o finančných nástrojoch je od 1. decembra 2015 Koordinačným orgánom pre finančné nástroje Ministerstvo financií SR. Tento orgán je zodpovedný za koordináciu a usmerňovanie subjektov zapojených do implementácie finančných nástrojov

Predpokladom na prevod časti alokácie OP určenej na vykonávanie finančných nástrojov bolo koncipovanie a podpis trojstranných zmlúv o financovaní medzi jednotlivými Riadiacim orgánmi, SIH a SZRBAM. K 31.12.2015 boli podpísané tri zmluvy o financovaní, pričom dve zmluvy o financovaní pre OP Ľudské zdroje (s Ministerstvom práce, sociálnych vecí a rodiny SR a Ministerstvom vnútra SR) sú aktuálne v stave finalizácie. Zároveň bola dňa 11.01.2016 podpísaná zmluva s Ministerstvom školstva, vedy, výskumu a športu SR na alokáciu vo výške 84 400 000 EUR z OP Výskum a inovácie. V priebehu roka 2015 boli postupne podpísané nasledujúce zmluvy:

1. Zmluva s Ministerstvom životného prostredia SR podpísaná dňa 29. apríla 2015 na alokáciu vo výške 110 749 416 EUR z OP Kvalita životného prostredia,
2. Zmluva s Ministerstvom dopravy, výstavby a regionálneho rozvoja SR podpísaná dňa 30. apríla 2015 na alokáciu vo výške 139 999 250 EUR z OP Integrovaná infraštruktúra,
3. Zmluva s Ministerstvom pôdohospodárstva a rozvoja vidieka SR podpísaná dňa 20. mája 2015 na alokáciu vo výške 145 131 532 EUR z OP Integrovaný regionálny operačný program.

# 9 Implementácia integrovaných prístupov

Východiská pre realizáciu integrovaného prístupu v SR sú uvedené v PD SR a to v zmysle legislatívy EÚ programového obdobia 2014 – 2020 prostredníctvom uvedených nástrojov:

* integrované územné investície udržateľný mestský rozvoj
* miestny rozvoj vedený komunitou

## 9.1 Integrované územné investície

Integrovaný prístup je v IROP realizovaný prostredníctvom Regionálnych integrovaných územných stratégií (ďalej len „RIÚS“) na úrovni krajov, ktorých integrálnou súčasťou sú aj stratégie udržateľného rozvoja mestských funkčných oblastí. RIÚS je východiskový strategický dokument pre implementáciu finančných prostriedkov z EŠIF v rámci IROP. Vypracovanie a schválenie RIÚS je základným predpokladom pre využívanie nástrojov integrovaných územných investícií (ďalej len „IÚI“), vrátane úrovne udržateľného mestského rozvoja (ďalej len „UMR“).

Základnou požiadavkou pre implementáciu integrovaných územných investícií je existencia strategického dokumentu definujúceho potreby daného územia, územnú a demografickú analýzu, celkové ciele, vrátane očakávaných výsledkov, určenie príslušného územia realizácie IÚI, investičných priorít, stanovenie implementačných procesov a monitorovacieho mechanizmu, vrátane výsledkových ukazovateľov.

Vypracované regionálne stratégie pokrývajúce územie NUTS 3 zohľadňujú silné, slabé stránky ako aj potreby daného územia nevynímajúc oblasti menej rozvinutých regiónov v súlade so zákonom č. 336/2015 Z. z. o podpore najmenej rozvinutých okresov a o zmene a doplnení niektorých zákonov.

V podmienkach SR sú IÚI realizované v rámci IROP na základe RIÚS, z ktorých každá pokrýva územie kraja (8 RIÚS). Do RIÚS z IROP nespadajú: ŠC 2.1.3 (vzhľadom na nevyhnutnosť koordinácie aktivít integrovaného poskytovania zdravotnej starostlivosti z vecného hľadiska na národnej úrovni), časť ŠC 3.1 v rozsahu podpory existujúcich MSP v kultúrnom a kreatívnom priemysle (kvôli špecifickému charakteru činnosti podporovaných subjektov), ŠC 4.1 (investície do bytových domov budú realizované formou návratnej finančnej pomoci prostredníctvom nástrojov finančného inžinierstva), ŠC 5.1.1 a 5.1.2 (nakoľko CLLD má vytvorený samostatný mechanizmus podpory) a ŠC 6.1. a 6.2 (technická *pomoc).*

V súlade s §15, ods. 1 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov Riadiaci orgán pre IROP koordinuje a metodicky usmerňuje prípravu a implementáciu RIÚS, zriaďuje Radu partnerstva pre každú RIÚS a na základe jej stanoviska schvaľuje RIÚS.

Zo strany Riadiaceho orgánu pre IROP bolo dňa 11.02.2015 vydané Metodické usmernenie č. 1 k príprave RIÚS, metodický výklad k včleneniu projektových návrhov/zámerov do RIÚS s účinnosťou od 30.06.2015. Počas prípravy RIÚS a stratégií UMR, RO pre IROP koordinoval ich prípravu prostredníctvom pracovných stretnutí, osobných konzultácií, výjazdových stretnutí v regiónoch. V zmysle §15, ods. 3 zákona č. 292/2014 za prípravu a implementáciu RIÚS zodpovedá samosprávny kraj v súlade s princípom partnerstva (a to napr. prostredníctvom odborných pracovných skupín). Pre účely koordinovanej prípravy a spolupráce s RO pre IROP boli zo strany samosprávnych krajov menovaní koordinátori RIÚS. Príprava RIÚS začala súbežne s prípravou IROP, a to v dvoch líniách:

* príprava samotného dokumentu RIÚS,
* príprava štruktúr pre RIÚS na úrovni krajov (Rada Partnerstva pre RIÚS).

Schválením IROP v decembri 2014 sa príprava RIÚS zintenzívnila. Dokument bol priebežne pripomienkovaný zo strany RO pre IROP a spolupracujúcich rezortov podľa vecnej príslušnosti. Na finálne schválenie RIÚS zo strany RO pre IROP je potrebné zo strany koordinátora RIÚS predložiť okrem dokumentu aj záverečné stanovisko k strategickému environmentálnemu hodnoteniu a súhlasné stanovisko Rady Partnerstva pre zodpovedajúci RIÚS. Počas sledovaného obdobia nebol zo strany koordinátorov RIÚS predložený RO pre IROP dokument na schvaľovanie. Proces schvaľovania RIÚS bude prebiehať v roku 2016.

Rada Partnerstva pre RIÚS na úrovni kraja je zoskupením zástupcov samosprávy, miestnej správy, relevantných rezortov, socioekonomických partnerov s relevanciou pre daný RIÚS. Vydáva stanovisko k RIÚS pred jeho predložením Riadiacemu orgánu. Radu Partnerstva pre RIÚS zriaďuje MPRV SR, a to menovaním členov a zverejnením štatútu Rady Partnerstva kraja vo vestníku MPRV SR. Do 31.12.2015 boli zriadené Rady Partnerstva na úrovni všetkých krajov, okrem Bratislavského vzhľadom na zaslanie nominácií členov až v januári 2016. V novembri a decembri 2015 prebiehali úvodné zasadnutia rád, na ktorých boli zvolení predsedovia a podpredsedovia Rady partnerstva. K 31.12.2015 bolo vydané pozitívne stanovisko Radou Partnerstva k 4 RIÚS – Banskobystrického, Košického, Trenčianskeho a Žilinského kraja.

## 9.2 Udržateľný mestský rozvoj

Udržateľný mestský rozvoj sa realizuje ako súčasť modelu RIÚS t. z. samotné stratégie obsahujú špecifickú časť venovanú UMR vo vzťahu k stanoveným mestským funkčným oblastiam, pričom sú zohľadnené špecifiká UMR definované čl. 7 nariadenia o EFRR. Včlenenie integrovaných stratégií rozvoja mestských funkčných oblastí do RIÚS tvorí predpoklady pre komplexné riešenie rozvoja celého dotknutého územia. Mestskú funkčnú oblasť v súlade s PD SR tvoria všetky krajské mestá a jadrové pásmo ťažiska osídlenia prvej úrovne vymedzené v Koncepcii územného rozvoja Slovenska. V zmysle §15, ods. 4 zákona č. 292/2014 za prípravu a implementáciu integrovaných stratégií rozvoja funkčných mestských oblastí zodpovedá krajské mesto v súlade s princípom partnerstva. Pre účely koordinovanej prípravy a spolupráce s RO pre IROP boli zo strany krajských miest menovaní koordinátori, ktorí úzko spolupracujú s koordinátormi RIÚS.

Proces prípravy integrovaných stratégií rozvoja funkčných mestských oblastí prebieha v rámci prípravy RIÚS (viď. kapitola 9.1). Na úrovni krajov je zriadená 1 – spoločná Rada Partnerstva RIÚS, t.j. vrátane zástupcov zastrešujúcich integrované stratégie rozvoja funkčných mestských oblastí v súlade s čl. 7 nariadenia o EFRR. V sledovanom období bol dosiahnutý markantný pokrok vo vzťahu k RIÚS – finalizácia dokumentov a vytvorenie štruktúr na regionálnej úrovni. Implementácia RIÚS začne začiatkom roka 2016.

## 9.3 Miestny rozvoj vedený komunitou

Miestny rozvoj vedený komunitou (Community Led Local Development, ďalej len „CLLD“) je nástroj na zapájanie miestnych aktérov do rozhodovania o sociálnom, environmentálnom a ekonomickou rozvoji svojho územia, ktorý je založený na princípe zdola-nahor a na znakoch metódy LEADER, doteraz využívanej ako súčasť programov rozvoja vidieka. Ciele CLLD budú napĺňané prostredníctvom viacodvetvových a multifondových stratégií CLLD, vypracovaných miestnymi akčnými skupinami a schvaľovanými v súlade s ustanoveniami §13 zákona č. 292/2014.

Multifondový charakter CLLD predpokladá intenzívnu koordináciu a kooperáciu oboch riadiacich orgánov, príp. ďalších relevantných partnerov. Hlavným orgánom - gestorom zodpovedným za koordináciu prípravy a implementácie CLLD na národnej úrovni je RO   
pre PRV. Zástupcovia RO pre IROP spolupracujú v otázkach týkajúcich sa CLLD najmä prostredníctvom Koordinačného výboru pre CLLD zriadenom gestorom v máji 2015, ktorého hlavnou úlohou je vecné a časové zlaďovanie činností vo vzťahu k riadeniu a implementácii CLLD.

Štandardné základné procesy a postupy, zabezpečujúce harmonizované uplatňovanie pravidiel pri poskytovaní príspevkov z PRV a IROP v oblasti CLLD, sú obsiahnuté v Systéme riadenia CLLD pre programové obdobie 2014 – 2020 schválenom uznesením vlády SR   
č. [155/2015](http://www.rokovania.sk/File.aspx/ViewDocumentHtml/Uznesenie-14746?prefixFile=u_) z 1. apríla 2015. Dňa 10.11.2015 nadobudol účinnosť Dodatok č.1, ktorým sa mení Systém riadenia CLLD (LEADER a komunitný rozvoj) pre programové obdobie 2014 – 2020. Dňa 03.02.2016 nadobudol účinnosť Dodatok č. 2, ktorým sa mení Systém riadenia CLLD (LEADER a komunitný rozvoj) pre programové obdobie 2014 – 2020.

V období roka 2015 sa začalo s prípravnou fázou súvisiacou so stratégiami CLLD a to zverejnením prvých výziev v rámci opatrenia PRV č. 19 „Podpora na miestny rozvoj v rámci iniciatívy LEADER (CLLD – miestny rozvoj vedený komunitou)“.

V období od 28.05.2015 – 28.07.2015 bola v rámci PRV vyhlásená výzva na podopatrenie 19.1 „**Prípravná podpora**“ s cieľom poskytnúť žiadateľom podporu pre vypracovanie a uskutočnenie stratégie miestneho rozvoja vedeného komunitou. Prijatých a registrovaných ŽoNFP v IS PPA bolo 127 s požadovanou výškou NFP 1,3 mil. EUR.

Následne bola vyhlásená výzva na predkladanie projektových zámerov pre podopatrenie 19.2 „**Podpora na vykonávanie operácií v rámci stratégie miestneho rozvoja vedeného komunitou**“ v období od 24.09.2015 do 15.12.2015. Súčinnosť pri príprave dokumentácie k výzve na predkladanie projektových zámerov v rámci PRV poskytoval aj RO pre IROP. Povinnú prílohu projektového zámeru tvorí stratégia CLLD. V súčasnosti prebieha proces odborného hodnotenia predložených projektových zámerov. Predpokladaný termín schválenia stratégií CLLD a udelenia štatútov MAS je koniec mája 2016. Na procese posudzovania projektových zámerov bude participovať aj RO pre IROP.

# 10 Implementácia iniciatívy na podporu zamestnanosti mladých ľudí

Európska rada sa vo februári 2013 dohodla, že vytvorí iniciatívu na podporu zamestnanosti mladých ľudí, aby posilnila finančnú podporu v rámci existujúcich fondov EÚ. K tomuto kroku pristúpila vzhľadom na všeobecne vysokú mieru evidovanej nezamestnanosti mladých ľudí v EÚ. Iniciatíva na podporu zamestnanosti mladých ľudí (IZM) je v programovom období 2014 – 2020 realizovaná v rámci OP ĽZ, kde jej patrí samostatná prioritná os 2. Jej cieľom je zvýšiť účasť mladých ľudí na pracovnom trhu. Kľúčovými aktivitami sa zabezpečí, aby všetci mladí ľudia vo veku do 29 rokov, ktorí nie sú zamestnaní, nepokračujú v procese vzdelávania, ani sa nezúčastňujú na odbornej príprave, dostali kvalitnú ponuku zamestnania, ďalšieho vzdelávania, odborného vzdelávania a prípravy alebo stáže do štyroch mesiacov po zaradení do evidencie uchádzačov o zamestnanie po strate zamestnania alebo po ukončení formálneho vzdelania. Na prioritnú os 2 bolo celkovo vyčlenených **215 910 858 EUR**, pričom z IZM je alokovaných 72 175 259 EUR.

K 31.12.2015 boli v rámci prioritnej osi 2 OP ĽZ zazmluvnené dva národné projekty v celkovej hodnote 100 mil. EUR. Jedná sa o projekty *Praxou k zamestnaniu* (50 mil. EUR), kde ide o podporu mladých ľudí do 29 rokov veku s cieľom zvýšenia ich zamestnanosti prostredníctvom podpory ich odborných zručností, vedomostí a praktických skúseností formou mentorovaného zapracovania a praxe u zamestnávateľov, ktorí na uvedený účel vytvoria pracovné miesta. Druhým projektom je *Absolventská prax štartuje zamestnanie* (50 mil. EUR), v rámci ktorého budú podporovaní mladí ľudia prostredníctvom praxe u zamestnávateľa a následne bude podporované ich zamestnávanie po ukončení praxe u toho istého zamestnávateľa. V sledovanom období neboli v rámci týchto projektov čerpané finančné prostriedky.

Zároveň RO OP ĽZ zahájil prípravu ďalších národných projektov, a to:

* + - 1. *Úspešne na trhu práce,* v rámci ktorého budú podporovaní mladí ľudia do 29 rokov, ktorí pred prijatím na vytvorené pracovné miesto nemali svoje prvé pravidelné zamestnanie, t.j. nikdy nemali zamestnanie, ktoré trvalo najmenej šesť po sebe nasledujúcich mesiacov. Podpora je tiež orientovaná na začatie vykonávania samostatnej zárobkovej činnosti u mladých ľudí. K 31.12.2015 v systéme ITMS2014+ žiadosť o NFP k tomuto projektu figurovala v stave „schválená“.
      2. *Podpora vytvorenia pracovného miesta v prvom pravidelne platenom zamestnaní*,ktorý je pokračovaním v uplatňovaní aktívneho opatrenia na trhu práce/AOTP podľa § 51a zákona o službách zamestnanosti.
      3. *Podpora prípravy na začatie a vykonávanie samostatnej zárobkovej činnosti u mladých ľudí* a ďalšie aktivity v súlade s príkladmi aktivít rozpracovaných v OP ĽZ.

# 11 Koordinácia a zabezpečenie synergických účinkov medzi EŠIF a ostatnými nástrojmi podpory EÚ a SR

Potreba koordinácie využívania EŠIF a iných nástrojov podpory je legislatívne ustanovená v nariadení Európskeho parlamentu a Rady (EÚ) č. 1303/2013. V zmysle usmernení tohto nariadenia boli v Partnerskej dohode Slovenskej republiky na roky 2014 – 2020 a to konkrétne v časti 2.1 identifikované základné opatrenia, ktorými bude v podmienkach SR zabezpečovaný mechanizmus koordinácie medzi EŠIF a ostatnými nástrojmi podpory.

Jedným z dôležitých opatrení v rámci mechanizmu koordinácie medzi EŠIF a ostatnými nástrojmi podpory je zriadenie **Pracovnej komisie pre koordináciu a zabezpečenie synergických účinkov medzi EŠIF a ostatnými nástrojmi podpory EÚ a SR** (ďalej len „pracovná komisia“). Pracovná komisia je expertným koordinačným orgánom zriadená na medzirezortnej úrovni, ktorej predsedom je podpredseda vlády SR pre investície. V súlade so všeobecným nariadením zabezpečuje pracovná komisia koordináciu synergických účinkov a komplementarít medzi programami realizovanými v rámci EŠIF navzájom a medzi EŠIF a ostatnými nástrojmi podpory EÚ a SR. Cieľom tejto pracovnej komisie je v podmienkach SR zabezpečiť spoločné plánovanie a zvýšenie účinnosti investícií z EŠIF a podporiť účinné prispievanie EŠIF k stratégii EÚ na zabezpečenie inteligentného, udržateľného a inkluzívneho rastu. Zriadenie pracovnej komisie, rámcový popis jej základných úloh a povinnosti riadiacich orgánov sú stanovené aj v Systéme riadenia EŠIF.

Z dôvodu potreby bližšieho usmernenia RO a pracovnej komisie pri definovaní synergií a komplementarít v rámci EŠIF, ako aj EŠIF s inými nástrojmi podpory EÚ a SR, vypracoval CKO Metodický pokyn č. 11 k zabezpečeniu koordinácie synergických účinkov medzi EŠIF a inými nástrojmi podpory EÚ a SR (ďalej len „MP CKO č. 11“), ktorý nadobudol účinnosť dňa 27. 02. 2015.

Po nadobudnutí účinnosti MP CKO č. 11 boli zo strany CKO jednotlivé RO vyzvané na predloženie indikatívnych harmonogramov výziev, spolu s informáciou o identifikovaných synergických účinkoch svojho programu vo vzťahu k iným programom EŠIF a iným nástrojom podpory EÚ a SR. Na obdobie september 2015 – február 2016 boli jednotlivými RO identifikované synergie a komplementarity pre 96 výziev a 147 vyzvaní. V rámci harmonogramov výziev a vyzvaní na obdobie marec 2016 – február 2017 je plánovaných 90 výziev, 12 vyzvaní veľkých projektov, 125 vyzvaní národných projektov a 54 vyzvaní projektov technickej pomoci, ku ktorým RO identifikovali synergie a komplementarity.

Na základe zaslaných harmonogramov výziev/vyzvaní a informácií RO boli CKO vypracované súhrnné podklady na 1. zasadnutie pracovnej komisie, vrátane návrhov stanovísk pracovnej komisie k informáciám o identifikovaných synergických účinkoch a komplementaritách v rámci harmonogramov výziev a vyzvaní jednotlivých RO.

Po úvodných praktických skúsenostiach pracovnej komisie je možné konštatovať, že zavedený systém je síce funkčný a spĺňa definovaný účel, avšak je málo pružný a je administratívne náročný. Z uvedeného dôvodu bude ambíciou pracovnej komisie v 1. polroku 2016 navrhnúť, a v prípade zhody na národnej úrovni implementovať opatrenia na zachovanie funkčnosti pri zníženej administratívnej náročnosti.

# 12 Plnenie princípu partnerstva a horizontálnych princípov

## 12.1 Plnenie princípu partnerstva

V súlade s čl. 5 a č. 48 nariadenia Európskeho parlamentu a Rady (EÚ) č. 1303/2013 zo 17. decembra 2013 a delegovaného nariadenia Komisie (EÚ) č. 240/2014 zo 7. januára 2014 o európskom kódexe správania pre partnerstvo sa v rámci EŠIF vytvárajú a budujú partnerstvá a príslušní partneri sú zapájaní do prípravy, monitorovania a hodnotenia programu, do prípravy výziev na predkladanie návrhov a správ o pokroku a pod.

Princíp partnerstva bol na národnej úrovni zohľadnený už pri príprave PD SR. CKO ako jej zostavovateľ včlenil relevantných partnerov do procesu prípravy PD SR prostredníctvom nasledovných pracovných skupín:

1. Rada vlády SR pre Partnerskú dohodu na roky 2014 – 2020 – ktorá je koordinačným, poradným a iniciatívnym orgánom vlády SR v otázkach súvisiacich s prípravou PD SR,
2. pracovná skupina „Partnerstvo pre politiku súdržnosti“ – platforma pre výmenu skúseností z praxe a názorov odborníkov v oblasti politiky súdržnosti EÚ po roku 2013,
3. pracovné skupiny k plneniu ex ante kondicionalít – zriadené na jednotlivých ústredných orgánoch štátnej správy zodpovedných za ich plnenie v zmysle uznesenia vlády SR č. 305/2012,
4. pracovné skupiny na prípravu programov – zriadené na jednotlivých zodpovedných orgánoch[[22]](#footnote-22) v zmysle usmernenia CKO k príprave OP na roky 2014 – 2020,
5. pracovná skupina na vytvorenie Územnej dohody medzi vládou SR, regionálnou samosprávou a miestnou samosprávou na roky 2014 – 2020.

Do procesu prípravy PD SR boli zapojené RO zodpovedné za prípravu programov, ďalšie ústredné orgány štátnej správy, ako aj široké spektrum partnerov z regionálnej a miestnej samosprávy, akademickej sféry, záujmových združení, reprezentatívnych profesijných združení, mimovládnych organizácií (zastrešujúcich rodovú rovnosť, nediskrimináciu, udržateľný rozvoj a životné prostredie), organizácií v oblasti rozvoja vidieka a rybného hospodárstva a Európskych zoskupení územnej spolupráce.

Jednotlivé riadiace orgány takisto uplatňovali princíp partnerstva už pri kreovaní základných programových dokumentov. Boli zriadené viaceré pracovné skupiny pre prípravu programov, z niektorých sa po schválení programu stali monitorovacie výbory. Členmi pracovných skupín a monitorovacích výborov sú zástupcovia územnej samosprávy, relevantných ministerstiev a ostatných orgánov verejnej správy, subjektov zastupujúcich občiansku spoločnosť a sociálnoekonomických partnerov, vrátane subjektov akademickej sféry. Ich výber bol zabezpečený v súlade s dokumentmi upravujúcimi oblasť partnerstva, na základe vecnej príslušnosti k obsahovému rámcu konkrétneho programu, reprezentatívnosti (rozsah reprezentovaných, resp. zastrešovaných fyzických alebo právnických osôb), skúseností, angažovanosti a aktívnosti participácie v danej oblasti ako aj participácie na príprave alebo monitorovaní programu v programovom období 2007 – 2013 a pod. Zástupcovia tretieho sektora sú nominovaní na základe návrhu Komory mimovládnych neziskových organizácií Rady vlády SR pre mimovládne neziskové organizácie. Členovia pracovných skupín a monitorovacích výborov sa podieľajú svojimi pripomienkami a odporúčaniami na tvorbe strategických programových dokumentov, návrhoch a analýzach. Relevantní partneri, ako riadni členovia monitorovacích výborov, sú pravidelne informovaní o stave implementácie programov a sú zapojení aj do hodnotenia efektívnosti a účinnosti využívania prostriedkov EŠIF.

## 12.2 Uplatňovanie horizontálnych princípov

Zohľadňovanie HP v procese prípravy a vykonávania programov aj vo vzťahu k ich monitorovaniu a hodnoteniu vyplýva z čl. 7 a 8 nariadenia Európskeho parlamentu a Rady (EÚ) č. 1303/2013 zo 17. decembra 2013.

Hlavné ciele pre horizontálny princíp podpora rovnosti mužov a žien sú zadefinované v závislosti od fondu EÚ, z ktorého sú programy a ich prioritné osi podporované. Pre OP spolufinancované z ESF ide o zabezpečenie rovnosti mužov a žien na trhu práce a v príprave naň a cieľom pre ostatné programy EŠIF je zníženie horizontálnej a vertikálnej rodovej segregácie v odvetviach hospodárstva. Hlavným cieľom horizontálneho princípu nediskriminácia pre programy ESF je zabezpečiť rovnosť príležitostí na trhu práce a v príprave naň a pre ostatné programy EŠIF je zabezpečiť rovnosť príležitostí v prístupe a využívaní infraštruktúry a služieb. Programy spolufinancované z EŠIF musia dodržiavať aj horizontálny princíp udržateľného rozvoja. Jeho základom sú tri piliere, a to environmentálny, ekonomický a sociálny. Hlavným cieľom horizontálneho princípu udržateľný rozvoj bude zabezpečenie environmentálnej udržateľnosti sociálneho a ekonomického rastu s osobitným dôrazom na ochranu a zlepšenie životného prostredia pri zohľadnení zásady „znečisťovateľ platí“.

S cieľom zabezpečiť dodržiavanie efektívneho systému uplatňovania HP v rámci EŠIF v  podmienkach Systému riadenia EŠIF zabezpečujú túto úlohu gestori HP.

**Horizontálny princíp Udržateľný rozvoj**

Inštitucionálnym gestorom horizontálneho princípu Udržateľný rozvoj (HP UR) je Úrad vlády SR, ktorý svojimi aktivitami kontinuálne nadväzuje na výkon funkcie koordinátora horizontálnych priorít Informačná spoločnosť a Trvalo udržateľný rozvoj programového obdobia 2007 – 2013.

Gestor HP UR sa v sledovanom období aktívne podieľal na príprave implementácie EŠIF formou stanovísk k návrhom a revíziám Systému riadenia EŠIF, metodických pokynov a vzorov CKO. Gestor pripravil svoju základnú riadiacu dokumentáciu - Systém implementácie HP UR na roky 2014 – 2020 a zriadil Pracovnú skupinu HP UR, ktorá má 17 členov vybraných v súlade s princípom partnerstva. Na zasadnutí pracovnej skupiny dňa 28.5.2015 členovia schválili Štatút Pracovnej skupiny pre HP UR na PO 2014 – 2020, Rokovací poriadok Pracovnej skupiny pre HP UR na PO 2014 – 2020 aj Systém implementácie HP UR na roky 2014 – 2020. Nadväzne na systém implementácie gestor pripravil svoj Manuál procedúr gestora HP UR, ktorého prvá verzia vstúpila do platnosti 01.07.2015.

Riadiaca dokumentácia bola podkladom pre overenie kritérií určenia so zameraním na úlohy gestora HP UR v rámci programového obdobia 2014 – 2020 (audit č. A 648 K 3957). Gestor v rámci realizácie požiadaviek auditu pripravil druhú verziu svojho manuálu procedúr, ktorý vstúpil do platnosti 01.12.2015. Po jeho preštudovaní audítorská skupina v zápise z overenia plnenia opatrení zo dňa 11.12.2015 konštatovala, že gestor HP UR spĺňa kritériá určenia, ako sú stanovené v Nariadení EP a Rady EÚ č. 1303/2013.

Gestor HP UR má zastúpenie vo všetkých monitorovacích výboroch zriadených v rámci EŠIF a v sledovanom období sa aktívne zúčastňoval všetkých rokovaní výborov či hlasovaní per rollam. Tiež je členom Pracovnej komisie pre koordináciu a zabezpečenie synergických účinkov medzi EŠIF a ostatnými nástrojmi podpory EÚ a SR, na základe čoho sa vyjadruje ku všetkým návrhom na identifikáciu synergií predkladaných RO jednotlivých OP EŠIF.

Jednotliví pracovníci gestora priebežne spolupracovali so zástupcami RO pri príprave riadiacej dokumentácie prideleného OP, číselníka merateľných ukazovateľov, návrhov výziev a vyzvaní. Gestor HP UR súčasne zabezpečuje na pracovnej úrovni výkon funkcie národného spolukoordinátora stratégie Európa 2020 a národného koordinátora stratégie EÚ pre dunajský región. Gestor priebežne aktualizuje časti webového sídla Úradu vlády SR: [www.hpisahptur.gov.sk](http://www.hpisahptur.gov.sk)  [www.EU2020.gov.sk](http://www.EU2020.gov.sk) [www.dunajskastrategia.gov.sk](http://www.dunajskastrategia.gov.sk)

**Horizontálny princíp Rovnosť mužov a žien a Nediskriminácia**

Posilnený dôraz na uplatňovanie nediskriminácie a rovnosti mužov a žien bol zakotvený priamo v PD SR, ako aj vo všetkých schválených operačných programoch. Povinnosť uplatňovania tzv. ex-ante podmienok „rodová rovnosť“ a „nediskriminácia“ podmieňuje čerpanie štrukturálnych a investičných fondov pre členské štáty vytvorením adekvátneho inštitucionálneho mechanizmu pre uplatňovanie rodovej rovnosti a vzdelávania hlavných aktérov.

Analytickú, hodnotiacu, strategickú a legislatívnu činnosť pre uplatňovanie HP „rovnosť mužov a žien“ a „nediskriminácia“ zabezpečuje MPSVR SR, ktoré je zodpovedné za štátnu politiku v týchto oblastiach a ktoré bude zodpovedné za definovanie podmienok poskytnutia pomoci súvisiacej so zabezpečením aplikovania týchto HP a spôsobu ich overovania, a to prostredníctvom *odboru rodovej rovnosti a rovnosti príležitostí* v priamej riadiacej pôsobnosti ministra práce, sociálnych vecí a rodiny.

Pre účinné napĺňanie tejto úlohy boli posilnené kapacity; v roku 2015 bol počet štátnozamestnaneckých miest u gestora HP rozšírený o 5 miest, pričom celkový počet obsadených štátnozamestnaneckých miest u gestora HP bol ku koncu roka 2015 9 miest. Ďalšie 2 miesta boli vytvorené na odbore pre integráciu osôb so zdravotným postihnutím pre gestora HP.

V sledovanom období gestor HP vykonával najmä tieto aktivity:

* príprava strategických podkladov, materiálov a dokumentov a jednotlivé rokovania a rozporové stretnutia za účelom prípravy Pozičného dokumentu, Partnerskej dohody a prípravy nových operačných programov pre programové obdobie 2014 – 2020;
* príprava riadiacej dokumentácie gestora HP pre nové PO na všetkých úrovniach a definovanie úloh gestora HP, a to najmä Systém implementácie (SI) HP RMŽ a ND, Plán hodnotení, Plán vzdelávania, Komunikačná stratégia a Politika etiky gestora HP;
* zriadenie Koordinačného výboru pre horizontálne princípy rovnosť mužov a žien a nediskriminácia, ktorý zabezpečuje spoluprácu zúčastnených ústredných orgánov štátnej správy, RO, SORO, CKO a odbornej verejnosti a jeho následné 2 zasadnutia;
* renominácie a následné aktívne členstvá v pracovných skupinách, komisiách a výboroch a príprava stanovísk pre pripravované výzvy a písomné vyzvania;
* trilaterálne stretnutia (CKO, HP RP, RO OP) za účelom konsolidácie údajov v zdrojoch údajov – zdroj ITMS2014+ a RO;
* príprava stanovísk pre jednotlivé RO na pripravované výzvy, merateľné kritériá, stanoviská k písomným vyzvaniam pre národné projekty, vypracovávanie vyžiadaných informácií, stanovísk v rámci vnútorného a medzirezortného pripomienkovania;
* kontrola výziev a písomných vyzvaní národných projektov vyhlasovaných RO OP v sledovanom období. Kontrolovaný bol súlad so SI, pričom v prípade nedostatkov boli relevantné RO OP vyzvané listom aj elektronicky na odstránenie nedostatkov pri nasledovných výzvach v daných opatreniach;
* plnenie odporúčaní z vládnych auditov.

# 13 Informácia o stave administratívnych kapacít subjektov zapojených do riadenia, implementácie, kontroly a auditu EŠIF

Základným rámcom pre kvantifikovanie počtu administratívnych kapacít subjektov zodpovedných za koordináciu, riadenie, implementáciu a kontrolu EŠIF v programovom období 2014 – 2020 sú záväzky Slovenskej republiky vyplývajúce z *„Partnerskej dohody SR na roky 2014 – 2020“* a závery realizovanej *„Analýzy administratívnych kapacít a efektívnosti subjektov zodpovedných za riadenie a implementáciu európskych štrukturálnych a investičných fondov a administratívnych kapacít prijímateľov pomoci“* so zohľadnením zvýšenej potreby AK v súbehu programových období 2007 – 2013 a 2014 – 2020 a materiálu *Štruktúra subjektov implementácie EŠIF na programové obdobie  2014 – 2020 a zabezpečenie AK do roku 2016* schváleného uznesením vlády SR (UV SR) č. 519/2014.

Informácia o stave AK poskytuje komplexný prehľad administratívneho zabezpečenia subjektov zapojených do implementácie EŠIF v programovom období 2014 – 2020 a ŠF/KF v programovom období 2007 – 2013 s rešpektovaním súbehu oboch programových období v členení na ústredné orgány štátnej správy zodpovedné za realizáciu pomoci poskytovanej Európskou úniou. Súčasťou materiálu sú údaje o fluktuácii AK a jej príčinách.

V roku 2015 bolo relevantným ústredným orgánom štátnej správy na základe prijatých uznesení vlády SR, resp. vykonaných rozpočtových opatrení schválených 3 744 miest na výkon činností subjektov zapojených do implementácie, riadenia a kontroly EŠIF v programovom období 2014 – 2020, resp. ŠF/KF v programovom období 2007 – 2013. Z uvedeného počtu schválených miest bolo v rezortoch vytvorených 3 230,5 miest (priemerný počet vytvorených miest na mesačnej báze) obsadených 2 807,9 AK (priemerný počet AK). Priemerný počet vytvorených miest bol o 513,5 miest nižší oproti schválenému počtu miest. Vytvorené miesta boli obsadené na 86,9 %, t. j. obsadenosť bola nižšia o 422,6 AK (priemerný počet AK). Potrebu zvýšiť počty AK v roku 2016 v porovnaní so schválenými miestami pre rok 2015 identifikovali ÚV SR a MV SR. V roku 2015  evidovali osobné úrady relevantných rezortov 488  výstupov. Na účely sledovania fluktuácie bolo po odpočítaní 93 odchodov na MD/RD evidovaných 395 AK z celkového priemerného počtu 2812,1 AK, čo predstavuje 14,1 %-nú ročnú mieru fluktuácie. Podrobnejšie údaje o stave AK k 31.12.2015 obsahuje príloha č. 2 tejto správy.

# 14 Záver

Prvá predkladaná Správa o stave implementácie EŠIF poskytla informácie o stave a pokroku v implementácii európskych štrukturálnych a investičných fondov v Slovenskej republike v programovom období 2014 – 2020 k 31.12.2015.

Kľúčovým momentom pre implementáciu EŠIF bolo schválenie Partnerskej dohody SR na roky 2014 – 2020 dňa 20.06.2014 a následne schválenie jednotlivých programov zo strany EK v období od októbra 2014 do septembra 2015.

Samotná implementácia jednotlivých programov začala zverejnením prvých výziev/vyzvaní na predkladanie ŽoNFP v prvom polroku 2015, v rámci ktorých bolo prijatých 2 398 žiadostí o poskytnutie nenávratného fin. príspevku a 13 920 žiadostí o podporu financovaných z PRV formou neprojektových opatrení. Požadovaná výška NFP/podpory u prijatých žiadostí predstavovala 2,98 mld. EUR. Kontrahovanie finančných prostriedkov k 31.12.2015 bolo   
vo výške 0,66 mld. EUR, čo predstavuje 4,23% z alokácie EŠIF na programové obdobie 2014 – 2020 (zdroje EÚ).

K 31.12.2015 bolo vykázané čerpanie programov EŠIF iba za PRV. Do stanoveného termínu boli prijímateľom vyplatené platby v celkovej výške 129 889 552 EUR, z toho príspevok   
z EPFRV bol vo výške 97 000 856 EUR. Za ostatné programy programového obdobia   
2014 – 2020 neboli k 31.12.2015 certifikačnému orgánu predložené výdavky na schválenie v rámci súhrnných žiadostí o platbu.

EŠIF sa v Slovenskej republike využívajú aj na realizáciu finančných nástrojov. Finančné nástroje sa vykonávajú na podporu investícií, od ktorých sa očakáva, že budú finančne životaschopné, ale nemajú zabezpečené dostatočné financovanie z trhových zdrojov. Predpokladom na prevod časti alokácie OP určenej na vykonávanie finančných nástrojov bolo koncipovanie a podpis trojstranných zmlúv o financovaní medzi jednotlivými RO, SIH a SZRBAM. K 31.12.2015 boli podpísané tri zmluvy o financovaní v rámci OP KŽP, OP II a IROP v celkovej sume 395 880 178 EUR.

V sledovanom období sa začalo s realizáciou miestneho rozvoja vedeného komunitou prostredníctvom implementácie opatrenia PRV č. 19 „Podpora na miestny rozvoj v rámci iniciatívy LEADER (CLLD – miestny rozvoj vedený komunitou)“. A to v rámci výzvy pre podopatrenie 19.1 „Prípravná podpora“ a výzvy na predkladanie projektových zámerov pre podopatrenie 19.2 „Podpora na vykonávanie operácií v rámci stratégie miestneho rozvoja vedeného komunitou“. Predpokladaný termín schválenia stratégií CLLD a udelenia štatútov MAS je koniec mája 2016.

Iniciatíva na podporu zamestnanosti mladých ľudí je v programovom období 2014 – 2020 realizovaná v rámci samostatnej prioritnej osi OP ĽZ, na ktorú bolo vyčlenených 215 910 858 EUR, pričom z IZM je alokovaných 72 175 259 EUR. K 31.12.2015 boli zazmluvnené dva národné projekty *Praxou k zamestnaniu* a *Absolventská prax štartuje zamestnanie* v celkovej hodnote 100 mil. EUR.

# 15 Zoznam použitých skratiek

AFCOS Anti-fraud coordination service/Koordinačný útvar boja proti podvodom

AK Administratívne kapacity

ALV"ABAP List Viewer" (ABAP - Advanced Business Application Programming)

AP Akčný plán

CKO Centrálny koordinačný orgán

CLLD Community Led Local Development/Miestny rozvoj vedený komunitou

CO Certifikačný orgán

COESIF Coordination Committee for the European Structural and Investment Funds/Výbor pre koordináciu európskych štrukturálnych a investičných fondov

ČMU Číselník merateľných ukazovateľov

DG Employment Generálne riaditeľstvo pre zamestnanosť, sociálne záležitosti a začlenenie

DG Grow Generálne riaditeľstvo pre vnútorný trh, priemysel, podnikanie a MSP

DG Regio Generálne riaditeľstvo pre regionálnu a mestskú politiku

EAK Ex ante kondicionalita

EFRR Európsky fond regionálneho rozvoja

EGESIF Expert group on European Structural and Investment Funds/ Expertná skupina pre európske štrukturálne a investičné fondy

EK Európska komisia

ENRF Európsky námorný a rybársky fond

EPFRV Európsky poľnohospodársky fond pre rozvoj vidieka

ESF Európsky sociálny fond

EŠIF Európske štrukturálne a investičné fondy

EÚ Európska únia

EÚS Európska územná spolupráca

HP RMŽ a ND Horizontálny princíp Rovnosť mužov a žien a Nediskriminácia

HP UR Horizontálny princíp Udržateľný rozvoj

HP Horizontálny princíp

IROP Integrovaný regionálny operačný program

IS PPA Informačný systém Pôdohospodárskej platobnej agentúry

IS Informačný systém

ISUF Informačný systém účtovníctva fondov

ITMS2014+ IT monitorovací systém 2014+

IÚI Integrované územné investície

IZM Iniciatíva na podporu zamestnanosti mladých ľudí

KF Kohézny fond

MAS Miestne akčné skupiny

MDVRR SR Ministerstvo dopravy, výstavby a regionálneho rozvoja Slovenskej republiky

MF SR Ministerstvo financií Slovenskej republiky

MH SR Ministerstvo hospodárstva Slovenskej republiky

MP Metodický pokyn

MPRV SR Ministerstvo pôdohospodárstva a rozvoja vidieka Slovenskej republiky

MPSVR SR Ministerstvo práce, sociálnych vecí a rodiny Slovenskej republiky

MŠVVŠ SR Ministerstvo školstva, vedy, výskumu a športu Slovenskej republiky

MV SR Ministerstvo vnútra Slovenskej republiky

MZ SR Ministerstvo zdravotníctva Slovenskej republiky

MŽP SR Ministerstvo životného prostredia Slovenskej republiky

NMV Národný monitorovací výbor pre európske štrukturálne a investičné fondy

NSRR Národný strategický referenčný rámec

NUTS Nomenklatúra územných štatistických jednotiek

NÚ Národná úroveň

OA Orgán auditu

OCKÚ OLAF Odbor Centrálny kontaktný útvar pre Európsky úrad boja proti podvodom

OECD Organisation for Economic Co-operation and Development/Organizácia pre hospodársku spoluprácu a rozvoj

OFZ EÚ Ochrana finančných záujmov Európskej únie v SR

OIP Odbor informovanosti a publicity

OP EVS Operačný program Efektívna verejná správa

OP II Operačný program Integrovaná infraštruktúra

OP KŽP Operačný program Kvalita životného prostredia

OP ĽZ Operačný program Ľudské zdroje

OP RH Operačný program Rybné hospodárstvo

OP TP Operačný program Technická pomoc

OP VaI Operačný program Výskum a inovácie

OP Operačný program

OPIS Operačný program Informatizácia spoločnosti

OV Oprávnené výdavky

PD SR Partnerská dohoda SR na roky 2014 – 2020

PRV Program rozvoja vidieka

RIÚS Regionálne integrované územné stratégie

RO Riadiaci orgán

RV Riadiaci výbor

SAWP Rada pre štrukturálne opatrenia

SEA Strategické environmentálne hodnotenie

SFC2014 Shared fund management common system 2014 – 2020/Systém riadenia fondov Európskeho spoločenstva 2014-2020

SIH Slovak Investment Holding, a.s.

SO Sprostredkovateľský orgán

SZRBAM SZRB Asset Management, a.s.

SŽP Súhrnná žiadosť o platbu

ŠC Špecifický cieľ

ŠF Štrukturálne fondy

UMR Udržateľný mestský rozvoj

ÚPSVR SR Ústredie práce, sociálnych vecí a rodiny Slovenskej republiky

ÚPVS Ústredný portál verejnej správy

ÚSVRK Úrad splnomocnenca vlády pre rómske komunity

ÚV SR Úrad vlády Slovenskej republiky

ÚVO Úrad pre verejné obstarávanie

ŽoNFP Žiadosť o nenávratný finančný príspevok

ŽoP Žiadosť o platbu

# 16 Zoznam príloh

Príloha č. 1 Správa o stave plnenia EAK k 31.12.2015

Príloha č. 2 Informácia o stave administratívnych kapacít subjektov zapojených do riadenia, implementácie, kontroly a auditu EŠIF

Príloha č. 3 Výhľadový plán implementácie operačných programov EŠIF k 31.12.2015

1. Podrobnejšie údaje v kapitole č. 5 a v prílohe č. 1 tejto správy [↑](#footnote-ref-1)
2. Podrobnejšie údaje v kapitole č. 3.5 a v prílohe č. 3 tejto správy [↑](#footnote-ref-2)
3. Podrobnejšie údaje v kapitole č. 13 a v prílohe č. 2 tejto správy [↑](#footnote-ref-3)
4. Podrobnejšie údaje v prílohe č. 3 [↑](#footnote-ref-4)
5. s RO na Slovensku - Interreg V-A SK-HU, Interreg V-A SK-CZ, Interreg V-A SK-AT [↑](#footnote-ref-5)
6. týka sa OP, ktoré boli schválené EK v roku 2014: OP VaI, OP II, OP ĽZ, OP KŽP, IROP, OP EVS, OP TP [↑](#footnote-ref-6)
7. týka sa OP RH, Interreg V-A SK-CZ, Interreg V-A SK-HU, Interreg V-A SK-AT a PS INTERACT III [↑](#footnote-ref-7)
8. Ku dňu 01. 01. 2016 sa stal účinným zákon o finančnej kontrole a audite, ktorým sa zrušil zákon o finančnej kontrole a vnútornom audite, podľa ktorého v zmysle §35a ods. 6 mohlo MF SR poveriť výkonom vládneho auditu právnickú osobu, ktorá mala odborné, personálne a materiálne predpoklady na výkon vládneho auditu. [↑](#footnote-ref-8)
9. Aplikácia, ktorá umožňuje evidovanie a nahlasovanie nezrovnalostí Európskemu úradu pre boj proti podvodom [↑](#footnote-ref-9)
10. Výkonnostná rezerva predstavuje motivačný nástroj na efektívne a účinné dosahovanie čiastkových cieľov a zámerov jednotlivých prioritných osí programov. Výkonnostnú rezervu môže prioritná os využiť po dosiahnutí čiastkových cieľov. Výkonnostná rezerva je finančná čiastka predstavujúca časť zdrojov z EFRR, ESF, KF, EPFRV a ENRF v rámci cieľa Investovanie do rastu a zamestnanosti. [↑](#footnote-ref-10)
11. T – tematická EAK, V – všeobecná EAK [↑](#footnote-ref-11)
12. Gestor neuviedol termín plnenia. [↑](#footnote-ref-12)
13. Gestor vykazuje splnenie EAK na NÚ k 22. 12. 2015, zaslané EK cez SFC, verifikácia zo strany EK zatiaľ neprebehla. [↑](#footnote-ref-13)
14. Gestor vykazuje splnenie EAK na NÚ k 31.12.2015, zaslané EK cez SFC, verifikácia zo strany EK zatiaľ neprebehla. [↑](#footnote-ref-14)
15. EAK je k 31.12.2015 splnená a verifikovaná zo strany EK k 25.01.2016. [↑](#footnote-ref-15)
16. Gestor vykazuje splnenie EAK na NÚ k 15.09.2015, zaslané EK cez SFC, verifikácia zo strany EK zatiaľ neprebehla. [↑](#footnote-ref-16)
17. V poslednom odpočte AP z 15.02.2016, gestor informuje o posune termínu z 31.03.2016 na 30.06.2016. [↑](#footnote-ref-17)
18. Gestor v akčnom pláne uvádza splnenie kritérií EAK na národnej úrovni. [↑](#footnote-ref-18)
19. Gestor vykazuje splnenie dvoch kritérií na národnej úrovni, verifikovanie plnenia zo strany EK zatiaľ neprebehlo. [↑](#footnote-ref-19)
20. Gestor vykazuje splnenie EAK na NÚ k 31.12.2015, zaslané EK cez SFC, verifikácia zo strany EK zatiaľ neprebehla. [↑](#footnote-ref-20)
21. V prípade, že gestor vyhodnocuje EAK ako splnenú, ale verifikácia zo strany EK neprebehla, EAK je vyhodnotená ako splnená na **národnej úrovni (NÚ)**. Vyhodnotenie bolo zaslané EK a na verifikáciu sa čaká. [↑](#footnote-ref-21)
22. Riadiace orgány v rámci cieľa Investovanie do rastu a zamestnanosti a pre EPFRV a ENRF boli stanovené uznesením vlády SR č. 139/2013 k návrhu štruktúry operačných programov financovaných z Európskych štrukturálnych a investičných fondov na programové obdobie 2014 – 2020 a orgány zodpovedné za prípravu a implementáciu programov v rámci cieľa Európska územná spolupráca uznesením vlády SR č. 604/2013 k návrhu určenia orgánov zodpovedných za prípravu a implementáciu programov v rámci cieľa Európska územná spolupráca v programovom období 2014 – 2020 v podmienkach Slovenskej republiky. [↑](#footnote-ref-22)